
诪转谞讬' 讗讬谉 讘讬谉 讛诪讜讚专 讛谞讗讛 诪讞讘讬专讜 诇诪讜讚专 诪诪谞讜 诪讗讻诇 讗诇讗 讚专讬住转 讛专讙诇 讜讻诇讬诐 砖讗讬谉 注讜砖讬谉 讘讛谉 讗讜讻诇 谞驻砖:

讙诪' 讛讗 诇注谞讬谉 讻诇讬诐 砖注讜砖讬谉 讘讛谉 讗讜讻诇 谞驻砖 讝讛 讜讝讛 砖讜讬谉: 讚专讬住转 讛专讙诇: 讛讗 诇讗 拽驻讚讬 讗讬谞砖讬 讗诪专 专讘讗 讛讗 诪谞讬 专讘讬 讗诇讬注讝专 讚讗诪专 讜讬转讜专 讗住讜专 讘诪讜讚专 讛谞讗讛:

诪转谞讬' 讗讬谉 讘讬谉 谞讚专讬诐 诇谞讚讘讜转 讗诇讗 砖讛谞讚专讬诐 讞讬讬讘 讘讗讞专讬讜转谉 讜谞讚讘讜转 讗讬谞讜 讞讬讬讘 讘讗讞专讬讜转谉:

讙诪' 讛讗 诇注谞讬谉 讘诇 转讗讞专 讝讛 讜讝讛 砖讜讬谉 转谞谉 讛转诐 讗讬 讝讛讜 谞讚专 讛讗讜诪专 讛专讬 注诇讬 注讜诇讛 讗讬讝讜 讛讬讗 谞讚讘讛 讛讗讜诪专 讛专讬 讝讜 注讜诇讛 讜诪讛 讘讬谉 谞讚专讬诐 诇谞讚讘讜转 谞讚专讬诐 诪转讜 讗讜 谞讙谞讘讜 讗讜 讗讘讚讜 讞讬讬讘 讘讗讞专讬讜转谉 谞讚讘讜转 诪转讜 讗讜 谞讙谞讘讜 讗讜 讗讘讚讜 讗讬谞讜 讞讬讬讘 讘讗讞专讬讜转谉 诪谞讛谞讬 诪讬诇讬 讚转谞讜 专讘谞谉 {讜讬拽专讗 讗-讚} 讜谞专爪讛 诇讜 诇讻驻专 注诇讬讜 专' 砖诪注讜谉 讗讜诪专 讗转 砖注诇讬讜 讞讬讬讘 讘讗讞专讬讜转讜 讜讗转 砖讗讬谞讜 注诇讬讜 讗讬谞讜 讞讬讬讘 讘讗讞专讬讜转讜 诪讗讬 诪砖诪注 讗''专 讬爪讞拽 讘专 讗讘讚讬诪讬 讻讬讜谉 讚讗诪专 注诇讬 讻诪讗谉 讚讟注讬谉 讗讻转驻讬讛 讚诪讬:

诪转谞讬' 讗讬谉 讘讬谉 讝讘 讛专讜讗讛 砖转讬 专讗讬讜转 诇专讜讗讛 砖诇砖 讗诇讗 拽专讘谉:

讙诪' 讛讗 诇注谞讬谉 诪砖讻讘 讜诪讜砖讘 讜住驻讬专转 砖讘注讛 讝讛 讜讝讛 砖讜讬谉 诪谞讛谞讬 诪讬诇讬 讚转谞讜 专讘谞谉 专讘讬 住讬诪讗讬 讗讜诪专 诪谞讛 讛讻转讜讘 砖转讬诐 讜拽专讗讜 讟诪讗 砖诇砖 讜拽专讗讜 讟诪讗 讛讗 讻讬爪讚 砖转讬诐 诇讟讜诪讗讛 讜砖诇砖 诇拽专讘谉 讜讗讬诪专 砖转讬诐 诇讟讜诪讗讛 讜诇讗 诇拽专讘谉 砖诇砖 诇拽专讘谉 讜诇讗 诇讟讜诪讗讛 讗诪专转 注讚 砖诇讗 专讗讛 砖诇砖 专讗讛 砖转讬诐 讜讗讬诪专 砖转讬诐 诇拽专讘谉 讜诇讗 诇讟讜诪讗讛 砖诇砖 讗祝 诇讟讜诪讗讛 诇讗 住''讚 讚转谞讬讗 {讜讬拽专讗 讟讝-讬讞} 讜讻驻专 注诇讬讜 讛讻讛谉 诇驻谞讬 讛' 诪讝讜讘讜 诪拽爪转 讝讘讬谉 诪讘讬讗讬谉 拽专讘谉 讜诪拽爪转 讝讘讬谉 讗讬谉 诪讘讬讗讬谉 拽专讘谉 讛讗 讻讬爪讚 专讗讛 砖诇砖 诪讘讬讗 砖转讬诐 讗讬谞讜 诪讘讬讗 讗讜 讗讬谞讜 讗诇讗 专讗讛 讘' 诪讘讬讗 专讗讛 砖诇砖 讗讬谞讜 诪讘讬讗 讗诪专转 注讚 砖诇讗 专讗讛 砖诇砖 专讗讛 砖转讬诐 讜讗讬爪讟专讬讱 讚专讘讬 住讬诪讗讬 讜讗讬爪讟专讬讱 诪讝讜讘讜 讚讗讬 诪讚专讘讬 住讬诪讗讬 讛讜讛 讗诪讬谞讗 讻讬 拽讜砖讬讬谉 拽诪砖诪注 诇谉 诪讝讜讘讜 讜讗讬 诪讝讜讘讜 诇讗 讬讚注谞讗 讻诪讛 专讗讬讜转 拽诪砖诪注 诇谉 讚专讘讬 住讬诪讗讬 讜讛砖转讗 讚讗诪专转 诪讝讜讘讜 诇讚专砖讗 {讜讬拽专讗 讟讜-讬讙} 讜讻讬 讬讟讛专 讛讝讘 诪讝讜讘讜 诪讗讬 讚专砖转 讘讬讛 讛讛讜讗 诪讬讘注讬 诇讬讛 诇讻讚转谞讬讗 讜讻讬 讬讟讛专 讛讝讘 诇讻砖讬驻住讜拽 诪讝讜讘讜 [诪讝讜讘讜] 讜诇讗 诪讝讜讘讜 讜谞讙注讜 诪讝讜讘讜 讜住驻专 诇讬诪讚 注诇 讝讘 讘注诇 砖转讬 专讗讬讜转 砖讟注讜谉 住驻讬专转 砖讘注讛 讜讛诇讗 讚讬谉 讛讜讗 讗诐 诪讟诪讗 诪砖讻讘 讜诪讜砖讘 诇讗 讬讛讗 讟注讜谉 住驻讬专转 砖讘注讛




专砖"讬



诪转谞讬' 讗讬谉 讘讬谉 讛诪讜讚专 讛谞讗讛. 诪讜讚专 讛谞讗讛 讞诪讜专 诪诪讜讚专 诪讗讻诇: 讚专讬住转 讛专讙诇. 砖讛诪讜讚专 讛谞讗讛 讗住讜专 诇讬讻谞住 诇讘讬转讜 讜讛诪讜讚专 诪讗讻诇 诪讜转专: 讜讻诇讬诐 砖讗讬谉 注讜砖讬谉 讘讛谉 讗讜讻诇 谞驻砖. 诪讜转专 诇讛砖讗讬诇 诇诪讜讚专 诪讗讻诇 讜讚讜拽讗 讘诪拽讜诐 砖讗讬谉 诪砖讻讬专讬谉 讻讬讜爪讗 讘讛谉 讗讘诇 讘诪拽讜诐 砖诪砖讻讬专讬谉 讻讬讜爪讗 讘讛谉 转谞谉 讘讛讚讬讗 讚讗住讜专 讚讻诇 讛谞讗讛 砖讗诐 诇讗 讛讛谞讛讜 讝讛 讛讬讛 诪讞住专 讘讛 驻专讜讟讛 讛谞讗转 诪讗讻诇 讛讬讗 砖讛专讬 专讗讜讬讛 讗讜转讛 驻专讜讟讛 诇拽谞讜转 讘讛 诪讗讻诇: 讙诪' 讛讗 诇注谞讬谉 讻诇讬诐 砖注讜砖讬谉 讘讛谉 讗讜讻诇 谞驻砖. 讗住讜专 讗祝 讘诪讜讚专 诪讗讻诇 讜讗驻讬' 讘诪拽讜诐 砖讗讬谉 诪砖讻讬专讬诐: 讛讗 诇讗 拽驻讚讬 讗讬谞砖讬. 讜讗诪讗讬 讗住讜专 讘诪讜讚专 讛谞讗讛: 讜讬转讜专. 讚讘专 砖讛讬讛 诪讜讜转专 诇讻诇 讗讚诐 讜讗讬谞讜 诪拽驻讬讚 注诇讬讜: 诪转谞讬' 谞讚专 讜谞讚讘讛. 诪驻专砖 讘讙诪专讗 谞讚专 讛讗讜诪专 讛专讬 注诇讬 注讜诇讛 讜诇讗讞专 讝诪谉 讛驻专讬砖讛 讞讬讬讘 讘讗讞专讬讜转讛 谞讚讘讛 讛讗讜诪专 讛专讬 讝讜 讜诇讗 拽讘诇讛 注诇讬讜: 讙诪' 讛讗 诇注谞讬谉 讘诇 转讗讞专. 讜讗祝 注诇 讙讘 讚谞讚讘讛 讘拽专讗 讚讘诇 转讗讞专 诇讗 讻转讬讘讗 讛讗 诪专讘讬谞谉 诇讬讛 讘诪住讻转 专讗砖 讛砖谞讛 诪讙讝专讛 砖讜讛: 讗转 砖注诇讬讜 讞讬讬讘 讘讗讞专讬讜转讜. 讛讻讬 讚专砖 诇讬讛 诇拽专讗 讜谞专爪讛 诇讜 谞讚专讜 诇讻砖讬转讻驻专 讘讛谉 讛讜讬讗 谞专爪讛 讗讘诇 诪拽诪讬 讻驻专讛 诇讗 谞专爪讛 讜讘讗讬讝讛 拽专讘谉 讗诪专转讬 诇讱 讘讗讜转讜 砖注诇讬讜 讜讛讬讬谞讜 注诇讬讜 讚拽专讗: 诪讗讬 诪砖诪注. 讚注诇讬讜 拽讘诇转 讗讞专讬讜转 注诇讬讜: 诪转谞讬' 砖转讬 专讗讬讜转. 讘讬讜诐 讗讞讚 讗讜 讘砖谞讬 讬诪讬诐 专爪讜驻讬诐 讜讻谉 砖诇砖 讘讬讜诐 讗讞讚 讗讜 讘砖诇砖讛 讬诪讬诐 专爪讜驻讬谉 讗讜 砖转讬诐 讘讬讜诐 讗讞讚 讜讗讞转 诇诪讞专: 讙诪' 诪砖讻讘 讜诪讜砖讘. 砖讻讘 讗讜 讬砖讘 注诇 讙讘讬 注砖专讛 讘讙讚讬诐 讝讛 注诇 讝讛 讻讜诇谉 讗讘讜转 讛讟讜诪讗讛 讜讗驻讬诇讜 诇讗 谞讙注 讘讛谉 讜讗讬诇讜 谞讙注 讘讚讘专 砖讗讬谞讜 诪砖讻讘 讜诪讜砖讘 讗讬谞讜 [讗诇讗] 专讗砖讜谉 诇讟讜诪讗讛 讜讗讬谞讜 诪讟诪讗 讗讚诐 讜讻诇讬诐 讗诇讗 讗讜讻诇讬谉 讜诪砖拽讬谉: 讜住驻讬专转 砖讘注讛. 诪砖讬驻住讜拽 爪专讬讱 诇诪谞讜转 讝' 谞拽讬讬诐 拽讜讚诐 砖讬讟讘讜诇 讜讗诐 专讗讛 讝讜讘 讘讗讞讚 诪讛谉 住转专 讻诇 讛诪谞讜讬讬谉: 诪谞讗 讛谞讬 诪讬诇讬. 讚砖讜讬谉 诇讟讜诪讗讛 讜讗讬谉 砖讜讬谉 诇拽专讘谉: 诪谞讛 讛讻转讜讘 砖转讬诐. 讜讗讬砖 讻讬 讬讛讬讛 讝讘 诪讘砖专讜 讝讜讘讜 讟诪讗 讛讜讗 (讜讬拽专讗 讟讜) 讛专讬 砖转讬 讝讬讘讜转 诪谞讜讬讜转 讻讗谉 讜拽专讗讜 讟诪讗: 砖诇砖 讜拽专讗讜 讟诪讗. 讚讻转讬讘 讜讝讗转 转讛讬讛 讟讜诪讗转讜 讘讝讜讘讜 专专 讘砖专讜 讗转 讝讜讘讜 讗讜 讛讞转讬诐 讘砖专讜 诪讝讜讘讜 (砖诐). 讛专讬 诇讱 砖诇砖 讜拽专讗讜 讟诪讗 讟讜诪讗转讜 讛讬讗: 讛讗 讻讬爪讚. 讗诐 诪砖转讬诐 讟诪讗 诇诪讛 驻专讟 诇讱 讛讻转讜讘 砖诇砖: 砖转讬诐 诇讟讜诪讗讛. 诇讻诇 讞讜诪专 讟讜诪讗转 讝讘: 讜诇讗 诇讟讜诪讗讛. 讞诪讜专讛 讗诇讗 讻讘注诇 拽专讬 讘注诇诪讗: 专讗讛 砖转讬诐. 讜讛专讬 讻讘专 讬专讚 诇讻诇 讞讜诪专 讟讜诪讗讛 讜诪讬 讛讜爪讬讗讜: 诪讝讜讘讜. 诪砖诪注 诪拽爪转 讝讜讘讜: 诇讗 讬讚注谞讗 讻诪讛 专讗讬讜转. 讛讗讬 诪拽爪转 讚诪砖诪注 诪讛讗讬 拽专讗 诇讗 讬讚注讬谞谉 诪讗讬 讛讬讗 讗讜 砖诇砖 讜讗专讘注 讗讜 砖转讬诐 讜砖诇砖: 诇讻砖讬驻住讜拽 诪讝讜讘讜. 讗讬谉 爪专讬讱 诇讬讟讘讜诇 拽讜讚诐 住驻讬专讛 讗诇讗 诪砖讬驻住讜拽 讬诪谞讛 讛讻讬 讙专住讬谞谉 讘转讜专转 讻讛谞讬诐 诪讝讜讘讜 讜诇讗 诪讝讜讘讜 讜诪谞讙注讜 砖讗诐 讛讬讛 讝讘 讜诪爪讜专注 讜驻住拽 诪讝讜讘讜 讜诇讗 谞转专驻讗 注讚讬讬谉 诪谞讙注讜 讜住驻专 讗讬谉 讗讜诪专讬诐 诇讜 讗讬谉 住驻讬专讛 讝讜 谞拽讬讜转 注讚 砖讬讟讛专 讗祝 诪谞讙注讜 讗诇讗 诪讜谞讛 讜讛讜诇讱 诪讬讚 讜注讜诇讛 诇讜 诇住驻讬专转 讝讜讘 讜诇讻砖讬转专驻讗 诪爪专注转讜 讬讟讘讜诇 诪讬讚 讟讘讬诇讛 专讗砖讜谞讛 砖诇 诪爪讜专注 讜讛讬讗 注讜诇讛 诇讜 诇讟讘讬诇转 谞讙注讜 讜讝讜讘讜 讜谞讟讛专 诪诇讟诪讗 诪砖讻讘 讜诪讜砖讘 讜诇讟诪讗 讻诇讬 讞专住 讘讛讬住讟 讻讚讬谉 讝讘 讜讗祝 注诇 驻讬 砖爪专讬讱 诇住驻讬专转 砖讘注讛 诇爪专注转讜 诇注谞讬谉 讗讻讬诇转 拽讚砖讬诐 讜讟讘讬诇讛 砖谞讬讛 讻讚讻转讬讘 讘诪爪讜专注 (讜讬拽专讗 讬讚) 讜专讞抓 讘诪讬诐 讜讟讛专 讜讗讞专 讬讘讗 讗诇 讛诪讞谞讛 讜讬砖讘 诪讞讜抓 诇讗讛诇讜 砖讘注转 讬诪讬诐 讜讛讬讛 讘讬讜诐 讛砖讘讬注讬 讬讙诇讞 讗转 讻诇 砖注专讜 讜讙讜' 讜专讞抓 讘砖专讜 讘诪讬诐 讜讙讜' 讗讛谞讬 讟讘讬诇讛 拽诪讬讬转讗 诇讟讛专讜 诪诇讟诪讗 诪砖讻讘 讜诪讜砖讘 讜讻诇讬 讞专住 讘讛讬住讟: 诪讝讜讘讜 讜住驻专. 诇讛讻讬 住诪讱 住驻讬专讛 讗爪诇 讝讜讘讜 诇诇诪讚讱 砖讗祝 讘砖讘讬诇 诪拽爪转 讝讘 讟注讜谉 住驻讬专讛 诇讬诪讚 注诇 讝讘 讘注诇 砖转讬 专讗讬讜转: 诇讗 讬讛讗 讟注讜谉 住驻讬专转 砖讘注讛. 讘转诪讬讛 讗讞专 砖讗诪专转 砖转讬诐 讻讜' 讜讛''讙 讛诇讗 讚讬谉 讛讜讗 讗诐 诪讟诪讗 诪砖讻讘 讜诪讜砖讘 讘砖转讬 专讗讬讜转 诇讻诇 讞讜诪专 讟讜诪讗转 讝讘 诪讛讬讻谉 讬转诪注讟 诪住驻讬专讛:




转讜住驻讜转



讗诇讗 讚专讬住转 讛专讙诇 讜讻诇讬诐 砖讗讬谉 注讜砖讬谉 讘讛谉 讗讜讻诇 谞驻砖. 讚诪讜讚专 讛谞讗讛 讗住讜专 讘讛谉 讜诪讜讚专 诪讗讻诇 诪讜转专 讘诪拽讜诐 砖讗讬谉 诪砖讻讬专讬谉 . 讗讘诇 讘诪拽讜诐 砖诪砖讻讬专讬谉 讘驻专讜讟讛 讗住讜专 讗驻讬' 讘诪讜讚专 诪讗讻诇 讚讗讜转讛 驻专讜讟讛 专讗讜讬讛 诇拽谞讜转 诪诪谞讛 诪讗讻诇 讗讘诇 讻诇讬诐 砖注讜砖讬谉 讘讛谉 讗讜讻诇 谞驻砖 讗住讜专 讗驻讬诇讜 讘驻讞讜转 诪砖讜讛 驻专讜讟讛 讻讬讜谉 讚讛讜讬 讗讜讻诇 谞驻砖: 讚专讬住转 讛专讙诇 讛讗 诇讗 拽驻讚讬 讗讬谞砖讬. 拽砖讛 讚讛讗 讘讞讝拽转 讛讘转讬诐 (讘''讘 讚祝 谞讝:) 拽讗诪专 讘讙诪专讗 讗诇讜 讚讘专讬诐 砖讗讬谉 诇讛诐 讞讝拽讛 讜讗诇讜 讚讘专讬诐 砖讬砖 诇讛诐 讞讝拽讛 讜讻讜' 诪注诪讬讚 讘讛诪讛 讘讞爪专 讗讬谉 诇讛诐 讞讝拽讛 讜诪讜拽讬 诇讛 讛转诐 讘砖讜转驻讬谉 讚讘讛注诪讚讛 讻讚讬 诇讗 拽驻讚讬 讜驻专讬讱 讜讛转谞谉 讛砖讜转驻讬谉 砖谞讚专讜 讛谞讗讛 讝讛 诪讝讛 讗住讜专讬谉 诇讬讻谞住 讘讞爪专 讜诪砖谞讬 诇讛 讛转诐 诪讬讛讜 砖诪注讬谞谉 诇讛 诪讬谞讛 讚讗讚专讬住转 讛专讙诇 拽驻讚讬 讜诇讗 拽砖讛 诪讛讛讬讗 讚讛转诐 驻专拽 讘转专讗 讚讘讬爪讛 (讚祝 诇讟:) 讚诪砖谞讬 讛转诐 讚诇注讜诇诐 诇讗 拽驻讚讬 讜诪谞讬 专' 讗诇讬注讝专 讛讬讗 讚诇诪讗 讛转诐 诪讬讬专讬 讘砖讜转驻讬谉 讗讘诇 砖讗专 讗讬谞砖讬. 讜讚讗讬 拽驻讚讬 讗讘诇 讛讻讗 拽砖讬讗 讚诪讬讬专讬 讘住转诐 讘谞讬 讗讚诐 讜讗驻讬' 讛讻讬 拽讗诪专 讚诇讗 拽驻讚讬 讜转讬专抓 专''转 讚讛讻讗 诪讬讬专讬 讘讘拽注讛 讚诇讗 拽驻讚讬 讘讛 砖讜诐 讗讚诐 讜住讘专讗 讛讜讗 诇讜诪专 讻谉 讚讜诪讬讗 (讚专讬砖讗) 讚讻诇讬诐 砖讗讬谉 注讜砖讬谉 讘讛谉 讗讜讻诇 谞驻砖 讚诪讬讬专讬 砖讗讬谉 诪砖讻讬专讬谉 讻讬讜爪讗 讘讛谉 讚诪讜拽讬诪谞谉 诇讛 讘谞讚专讬诐 (讚祝 诇讘:) 讻专讘讬 讗诇讬注讝专.: 讗讬谉 讘讬谉 谞讚专 诇谞讚讘讛. 拽砖讬讗 讗诪讗讬 诇讗 转谞讬 砖谞讚讘讛 讘讗讛 诪谉 讛诪注砖专 讚讻转讬讘 (讚讘专讬诐 讻讝) 讜讝讘讞转 砖诇诪讬诐 讙讘讬 诪注砖专 讜谞讚专 讗讬谞讜 讘讗 讗诇讗 诪谉 讛讞讜诇讬谉 讜讻讬讜谉 讚讗诪专 讛专讬 注诇讬 讛讜讬 谞讚专 讜讬''诇 讚诪谉 讛讚讬谉 诇讗 转谞讗 诇讬讛 诪砖讜诐 讚讗讬讬专讬 讘拽专讘谉 砖讛讜驻专砖 讻讘专 讜讗砖诪注讬谞谉 讚讗讬谉 讞讬诇讜拽 讘注讘讜讚转谉 讗讘诇 讘拽专讘谉 砖诇讗 讛讜驻专砖 驻砖讬讟讗 诇讬讛 砖讬砖 讛专讘讛 讞讬诇讜拽讬诐 讗讬 谞诪讬 讚转谞讗 讜砖讬讬专 讜谞讛讬 讚讗讬谉 讘讬谉 拽讗诪专 讚诪砖诪注 讚讛讜讬 讚讜拽讗 讻讚讗诪专 讘诪专讜讘讛 (讘''拽 讚祝 住讘: 讜砖诐) 诪''诪 诇讗 拽砖讬讗 讚讘诪住讻转 转注谞讬转 (讚祝 讬讙: 讜砖诐) 讗砖讻讞谉 讗讬谉 讘讬谉 讚砖讬讬专 讚拽讗诪专 讗讬谉 讘讬谉 砖诇砖 讗诪爪注讬讜转 讜讻讬 转讬诪讗 转谞讗 讜砖讬讬专 讜讛讗 讗讬谉 讘讬谉 拽转谞讬 讜驻专讬讱 讜转住讘专讗 讗讬谉 讘讬谉 讚讜讜拽讗 讜讛讗 砖讬讬专 转讬讘讛 讜诪砖谞讬 讗讬 诪砖讜诐 转讬讘讛 诇讗讜 砖讬讜专讗 讛讜讗 诪讻诇 诪拽讜诐 诪砖诪注 讚讗讬 讛讜讛 诪砖讬讬专 诇讬讛 诇讗 讛讜讛 拽砖讬讗 诇讬讛 讻诇诇 讗祝 注诇 讙讘 讚拽转谞讬 讗讬谉 讘讬谉.: 讬砖 住驻专讬诐 讚讙专住讬 讜诪讛 诪爪讜专注 砖讗讬谉 诪讟诪讗 诪砖讻讘 讜诪讜砖讘. 讜讘转讜专转 讻讛谞讬诐 转谞讬 砖诪讟诪讗 诪砖讻讘 讜诪讜砖讘 讜转讬专抓 专砖''讬 讘驻住讞讬诐 (讚祝 住讝: 讚''讛 '讘) 讚讛讬讬谞讜 诇讟诪讗 讗讜讻诇讬谉 讜诪砖拽讬谉 讗讘诇 诇讗 诇讟诪讗 讗讚诐 讜讻诇讬诐. 讻讙讜谉 讝讘:




专讘讬谞讜 讞谞谞讗诇

[诪转谞讬'] 讗讬谉 讘讬谉 讛诪讜讚专 讛谞讗讛 诪讞讘讬专讜 诇诪讜讚专 讛讬诪谞讜 诪讗讻诇 讗诇讗 讚专讬住转 讛专讙诇 讜讻诇讬诐 砖讗讬谉 注讜砖讬谉 讘讛谉 讗讜讻诇 谞驻砖 讻讙讜谉 讘讙讚讬诐 讜讻讬讜爪讗 讘讛谉 讚诇诪讜讚专 讛谞讗讛 讗住讜专. 讜讗讜拽讬诪谞讗 诇专' 讗诇讬注讝专 讚转谞讬 讗驻讬诇讜 讜讬转讜专 讗住讜专 讘诪讜讚专 讛谞讗讛. 驻讬' 讗驻讬诇讜 讚讘专讬诐 砖讚专讱 讘谞"讗 诇讜讜转专 注诇讬讛谉 讻讙讜谉 讚专讬住转 讛专讙诇讬诐 (讜讻诇讬诐 砖讗讬谉 注讜砖讬谉) 讘讞爪专诐 砖讗诐 讬讻谞住 讗讚诐 讜讬讛诇讱 讘讛 讗讬谉 诪拽驻讬讚讬谉 注诇讬讜 讜讻讬讜爪讗 讘讝讛 讗驻讬' 讻讙讜谉 讝讛 讗住讜专. 讗讘诇 诇诪讜讚专 诪诪谞讜 诪讗讻诇 讚专讬住转 讛专讙诇 讜讻诇讬诐 砖讗讬谉 注讜砖讬谉 讘讛谉 讗讜讻诇 谞驻砖 讻讙讜谉 拽注专讛 讜转诪讞讜讬 讜讻谉 讻讬讜爪讗 讘讛谉 诪讜转专 讛讗 讻诇讬诐 砖注讜砖讬谉 讘讛谉 讗讜讻诇 谞驻砖 讻讙讜谉 谞驻讛 讜讻讘专讛 专讬讞讬诐 讜转谞讜专 讜讻讬讜爪讗 讘讛谉 讝讛 讜讝讛 砖讜讬谉 砖谞讬讛诐 讗住讜专讬谉:



诪转谞讬' 讗讬谉 讘讬谉 谞讚专讬诐 诇谞讚讘讜转 讻讜'. 讛讗 诇讘诇 转讗讞专 讻讚讻转讬讘 讻讬 转讚讜专 谞讚专 诇讛' 讜讙讜' 讝讛 讜讝讛 砖讜讬谉 讻诇讜诪专 讗诐 讬讗讞专 讘讬谉 讛谞讚专 讜讘讬谉 讛谞讚讘讛 注讜讘专 诪砖讜诐 讘诇 转讗讞专:



转谞谉 讛转诐 讗讬讝讛讜 谞讚专 讛讗讜诪专 注诇讬 注讜诇讛 讗讬讝讜 讛讬讗 谞讚讘讛 讛讗讜诪专 讛专讬 讝讜 谞讚讘讛 讜诪讛 讘讬谞讬讛诐 谞讚专讬诐 诪转讜 讗讜 谞讙谞讘讜 讞讬讬讘讬谉 讘讗讞专讬讜转谉 砖谞讗诪专 讜谞专爪讛 诇讜 诇讻驻专 注诇讬讜 讚讬讬拽讬谞谉 诪注诇讬讜 讗转 砖注诇讬讜. 讻诇讜诪专 讗诐 讗诪专 注诇讬 讞讬讬讘 讘讗讞专讬讜转讜 讚讻讬讜谉 讚讗诪专 注诇讬 讻诪讗谉 讚专诪讬 讗讻转驻讬讛 讚诪讬 砖讞讬讬讘 诇诪讜住专讜 诇诪讬 砖讞讬讬讘 诇讜 讗讘诇 讛谞讚讘讛 讗讬谉 讞讬讬讘 讘讗讞专讬讜转讛:



诪转谞讬' 讗讬谉 讘讬谉 讝讘 讛专讜讗讛 讘' 专讗讬讜转 诇专讜讗讛 讙' 讜讻讜'. 讛讗 诇注谞讬谉 诪砖讻讘 讜诪讜砖讘 讜住驻讬专转 讝' 讟讛讜专讬谉 讝讛 讜讝讛 砖讜讬谉 讚转谞讬讗 讗讜 讛讞转讬诐 讘砖专讜 诪讝讜讘讜 讚讬讬拽讬谞谉 诪讚讻转讬讘 诪讝讜讘讜 砖诪注讬谞谉 诪讬谞讛 讗祝 诪拽爪转 讝讜讘讜 诪讟诪讗 诪砖讻讘 讜诪讜砖讘 诇讛讘讬讗 讗转 砖专讗讛 讘' 专讗讬讜转 砖讬讟诪讗 诪砖讻讘 讜诪讜砖讘 讻诇 讛讟注讜谉 诪砖讻讘 讜诪讜砖讘 讟注讜谉 住驻讬专转 讝'. 讻讚转谞讬讗 诪讝讜讘讜 讜住驻专 诪拽爪转 讝讜讘讜 谞诪讬 讟注讜谉 住驻讬专转 讝' 诇讛讘讬讗 讗转 砖专讗讛 讘' 专讗讬讜转 砖讟注讜谉 住驻讬专转 讝'. 诪转谞讬' 诪谞讬 专' 住讬诪讗讬 讛讬讗. 讚转谞讬 专' 住讬诪讗讬 诪谞讛 讛讻转讜讘 砖转讬诐 讜拽专讗 讟诪讗 砖诇砖 讜拽专讗 讟诪讗.



讛讗 讻讬爪讚 讘' 诇讟讜诪讗讛 讙' 讗祝 诇拽专讘谉 驻讬' 诪谞讛 讛讻转讜讘 讘' 驻注诪讬诐 讝讬讘讜转 讝讜讘 讜讝讜讘讜 讜拽专讗 讟诪讗. 砖谞讗诪专 讗讬砖 讗讬砖 讻讬 讬讛讬讛 讝讘 诪讘砖专讜 讝讜讘讜 讟诪讗 讛讜讗. 注讜讚 讞讝专 讛讻转讜讘 讗讞专 讜诪谞讛 砖诇砖 讘讝讜讘讜 讗讞转 讝讜讘讜 砖转讬诐 诪讝讜讘讜 讛专讬 讙' 砖谞讗诪专 讜讝讗转 转讛讬讛 讟讜诪讗转讜 讘讝讜讘讜 讜讙讜' 讗诪专 讗诐 讘砖转讬诐 讟诪讗 讘砖诇砖 诇讗 讻"砖 诇诪讛 讻转讘 注讜讚 砖诇砖 诇诇诪讚 讻讬 讘讘' 专讗讬讜转 讟诪讗 讛讜讗 讜驻讟专 诪谉 讛拽专讘谉 讘讙' 专讗讬讜转 讞讬讬讘 讗祝 讘拽专讘谉. 讜讗拽砖讬谞谉 讜讗讬诪讗 砖转讬诐 诇拽专讘谉 讜诇讗 诇讟讜诪讗讛. 讻诇讜诪专 讘讘' 专讗讬讜转 讞讬讬讘 拽专讘谉 讗注"驻 砖讗讬谞讜 讟诪讗 专讗讛 砖诇讬砖讬转 讞讬讬讘 讘讟讜诪讗讛 讜讘拽专讘谉.



讜驻专拽讬谞谉 诇讗 讚转谞讬讗 讜讻驻专 注诇讬讜 讛讻讛谉 诇驻谞讬 讛' 诪讝讜讘讜. 诪拽爪转 讝讘讬诐 诪讘讬讗讬谉 拽专讘谉 讜诪拽爪转 讗讬谉 诪讘讬讗讬谉 拽专讘谉. 讜讗"转 讻讬 讘注诇 讘' 专讗讬讜转 诪讘讬讗 拽专讘谉. 讗讬谉 诇讱 讝讘 砖讗讬谞讜 诪讘讬讗 拽专讘谉 砖讗讬谞讜 专讜讗讛 讗诇讗 讙'. 讗诇讗 砖讻讘专 讛拽讚讬诐 讜专讗讛 讘' 讜讻讘专 谞转讞讬讬讘 讘讘'. 讜诪讻讗谉 讜诇讛讘讗 讗驻讬诇讜 专讗讛 讻诪讛 讗讬谉 讞讬讬讘 讗诇讗 拽专讘谉 讗讞讚 讻讜' 讜讗讬爪讟专讬讱 诇讚专讘讬 住讬诪讗讬 诇讘专专 讻讬 讘砖转讬 专讗讬讜转 谞拽专讗 讟诪讗.



讜讗讬爪讟专讬讱 诪讝讜讘讜 诇讚讞讜转 讛拽讜砖讬讗 砖讛拽砖讜 注诇 专讘讬 住讬诪讗讬 讚讗讬 诇讗讜 诪讝讜讘讜 讛讜讛 讗诪讬谞讗 砖转讬诐 诇拽专讘谉 砖诇砖 诇拽专讘谉 讜诇讟讜诪讗讛 讻讜'. 讜驻砖讜讟讛 讛讬讗:





专砖讘"讗

讗讬谉 讘讬谉 讛诪讜讚专 讛谞讗讛 诪讞讘讬专讜 诇诪讜讚专 诪诪谞讜  诪讗讻诇 讗诇讗 讻诇讬诐 砖讗讬谉 注讜砖讬谉 讘讛谉 讗讜讻诇 谞驻砖, 讛讗 讻诇讬诐 砖注讜砖讬谉 讘讛谉 讗讜讻诇 谞驻砖 讝讛  讜讝讛 砖讜讬谉. 讜讗讜拽讬诪谞讗 诇讛 讘讚讜讻转讗 讘驻专拽 讗讬谉 讘讬谉 讛诪讜讚专 (谞讚专讬诐 诇讙, 讗)  讘讗讜诪专 讛谞讗讛 讛诪讘讬讗讛 诇讬讚讬 诪讗讻诇讱, 讛讗 讘讗讜诪专 诪讗讻诇讱 注诇讬 讗讬谞讜 讗住讜专 讗诇讗 讘讗讜讻诇  谞驻砖 讘诇讘讚, 讜讗诐 讗诪专 讛谞讗转 诪讗讻诇讱 注诇讬 讗讬谞讜 讗住讜专 讗诇讗 诪诪讗讻诇 讜诪砖转讛 讜诇注讬住转  讞讟讬诐.
讜讻诇讬诐 砖讗讬谉 注讜砖讬谉 讘讛谉 讗讜讻诇 谞驻砖 讚砖专讬谞谉 讛讻讗 讘诪讜讚专 诪诪谞讜  诪讗讻诇, 讚讜拽讗 讘砖讗讬谉 诪砖讻讬专讬谉 讻讬讜爪讗 讘讛谉, 讛讗 诪砖讻讬专讬谉 讻讬讜爪讗 讘讛谉 讗驻讬诇讜 讘诪讜讚专  诪讗讻诇 讗住讜专, 讚讛讗 诪讛谞讬 诇讬讛 讘讚诪讬 砖讻讬专讜转讜 讚讗讬 讘注讬 讗讻讬诇 诪讬谞讬讛. 讜讛讻讬谉 讗讬转讗  讛转诐 讘讚讜讻转讗.



讬砖 住驻专讬诐 讚讙专住讬 讛讻讬: 讜讛诇讗 讚讬谉 讛讜讗 讜诪讛 诪爪讜专注  砖讗讬谞讜 诪讟诪讗 诪砖讻讘 讜诪讜砖讘 讟注讜谉 住驻讬专转 砖讘注讛 讜讻讜'. 讜讗祝 注诇 讙讘 讚讗诪专讬谞谉  讘转讜专转 讻讛谞讬诐 (驻专砖转 转讝专讬注 驻专砖转 谞讙注讬诐 驻"讘 讛"讬 讜驻"讟 讛"讞) 讚诪爪讜专注 诪讟诪讗 诪砖讻讘  讜诪讜砖讘, 讛讛讜讗 诇讟诪讗 讗讜讻诇讬谉 讜诪砖拽讬谉, 讜讻谉 讻转讘 专砖"讬 讝"诇 讘驻住讞讬诐 (住讝, 讘 讚"讛 讝讘  讛讘'), 讜讛讻讗 诇讟诪讗 讗讚诐 诇讟诪讗 讘讙讚讬诐. 讜讬砖 诪讬 砖讙讜专住, 讜诪讛 讗诐 诪讟诪讗 诪砖讻讘 讜诪讜砖讘  诇讗 讬讛讗 讟注讜谉 住驻讬专转 砖讘注讛.





专讬讟讘"讗

诪转谞讬转讬谉 讗讬谉 讘讬谉 讛诪讜讚专 讛谞讗讛 诪讞讘专讜 诇诪讜讚专 讛讬诪谞讜 诪讗讻诇 讗诇讗 讚专讬住转 讛专讙诇 讜讻诇讬诐 砖讗讬谉 注讜砖讬谉 讘讛谉 讗讜讻诇 谞驻砖 驻讬' 讛讗讬 讗讬谉 讘讬谉 讻讜诇诇 讻诇 讚讘专 讜讚讬讬拽讬' 讛讗 诇注谞讬谉 讻诇讬' 砖注讜砖讬诐 讘讛诐 讗讜讻诇 谞驻砖 讝讛 讜讝讛 砖讜讬诐 讜讗讜拽讬诪谞讗 讘讚讜讻转讛 讚诪讜讚专 讛讬诪谞' 诪讗讻诇 讚拽转谞讬 讛讬讬谞讜 讚拽讗诪专 拽讜谞诐 讛谞讗讛 讛诪讘讬讗' 诇讬讚讬 诪讗讻诇 注诇讬 讚讻诇讬' 砖注讜砖讬诐 讘讛诐 讗讜讻诇 谞驻砖 讚砖专讬 讘讛讜 讛"诪 讘诪拽讜诐 砖讗讬谉 诪砖讻讬专讬谉 讻讬讜爪讗 讘讗诇讜 诇转砖诪讬砖 讻讝讛 砖讛砖讗讬诇讜 诇讜 讗讘诇 讘诪拽讜诐 砖诪砖讻讬专讬谉 讻讗诇讜 诇转砖诪讬砖 讘讝讛 讗住讜专 讘讛诐 讚讛讗 诪砖转专砖讬 诇讬讛 讚诪讬 砖讻讬专讜转 讜诪拽谞讬 讘讛讜 诪讬讚讬 讚诪讗讻诇 讜诪讛讗讬 讟注诪讗 谞诪讬 讗住讜专 诇讬转谉 诇讜 诪转谞讛 讜讗诪专讬谞谉 讛转诐 讛讬讻讗 讚讗诪专 拽讜谞诐 诪讗讻诇讜 注诇讬 诇讗 诪讬转住专 讗诇讗 讘讗讜讻诇 讙讜驻讬' 讜注诇 讬讚讜 讗讻讬诇讛 诇专驻讜讗讛 诪讜转专 讜讗讬 讗诪专 拽讜谞诐 讛谞讗转 诪讗讻诇 诪讬转住专 讘诪讬讚讬 讚讘专 诪讗讻诇 讗驻讬诇讜 诇专驻讜讗讛 讜讛谞讗讛 讗讞专转 讗讘诇 讘讚讘专讬诐 讗讞专讬诐 砖讗讬谞诐 讘谞讬 诪讗讻诇 讗驻讬' 诪讻砖讬专讬 诪讗讻诇 诪讜转专 注讚 砖讬讗诪专 拽讜谞诐 讛谞讗讛 讛诪讘讬讗讛 诇讬讚讬 诪讗讻诇:



讗讬谉 讘讬谉 谞讚专讬诐 诇谞讚讘讜转 砖讛谞讚专讬诐 讞讬讬讘 讘讗讞专讬讜转谉 讜谞讚讘讜' 讗讬谞讜 讞讬讬讘 讘讗讞专讬讜转谉 讛拽砖讜 讘转讜' 诇讬转谞讬 谞诪讬 砖讛谞讚专讬' 讗讬谞诐 讘讗讬谉 诪谉 讛诪注砖专 讜谞讚讘讜转 讘讗讬诐 诪诪注砖专 讘' 讜讬"诇 讚讛讗讬 讟注诪讗 讛讬讬谞讜 砖讻诇 讚讘专 砖讘讞讜讘讛 讗讬谞讜 讘讗 诪谉 讛诪注砖专 讛讬诇讻讱 讻讬讜谉 讚转谞讬 谞讚专讬诐 讞讬讬讘 讘讗讞专讬讜转谉 讜讛讜讜 讚讘专 砖讘讞讜讘讛 讜谞讚讘讜转 讗讬谞讜 讞讬讬讘 讘讗讞专讬讜转谉 讜诇讗 讛讜讜 讚讘专 砖讘讞讜讘讛 诪诪讬诇讗 谞驻拽讗 诇谉 讚讘讗讬' 诪谉 讛诪注砖专讜' 讗讬讚讱 讛驻专砖讛:



讜讚讬讬拽讬谞谉 讘讙诪专讗 讛讗 诇注谞讬谉 讘诇 转讗讞专 讝讛 讜讝讛 砖讜讬谉 讻诇讜诪专 砖注讘专 注诇讬讛诐 讘讘诇 转讗讞专 讗讞专 砖诇砖讛 专讙诇讬诐 讻讚讗讬转讗 讘驻"拽 讚专"讛:



讙诪专讗 讚专讬住转 讛专讙诇 讜讛讗 诇讗 拽驻讚讬 驻讬' 讜讗驻讬' 讗讚专讬住转 讛专讙诇 讚讻谞讬住讛 讘注诇诪讗 诇讗 拽驻讚讬 讜讻"砖 讚讘拽注讛 讜讻讬讜谉 讚诇讗 拽驻讚讬 注诇讜讬' 诇讗 诇讛讜讬 讘讻诇诇 讗讬住讜' 讛谞讗讛 诪谉 讛住转' 讜驻专讬拽 讚诪转谞讬转讬谉 诪谞讬 专' 讗诇注讝专 讚讗诪专 讗驻讬' 讜讬转讜专 讻诇讜' 讚讘专 砖诪讜转专讬谉 讗讜转讜 讻谞讬 讗讚诐 讗住讜专 讘诪讜讚专 讛谞讗讛 讗讘诇 诇专讘谞谉 砖专讬 讜讛讗 讚转谞谉 砖讜转驻讬谉 砖谞讚专讜 讝讛 诪讝讛 讗住讜专讬谉 诇讬讻谞住 讜诇讛砖转诪砖 拽讗诪专 讜讻讬讜谉 讚住转诐 诇谉 转谞讗 讛讻讗 讻专' 讗诇讬注讝专 讛诇讻转讗 讻讜转讬讛 讜讗注"讙 讚拽讬"诇 讻专' 讗诇讬注讝专 讘谉 讬注拽讘 讚讗诪专 讘砖讜转驻讬谉 砖谞讚专讜 讛谞讗讛 讝讛 诪讝讛 诪讜转专讬谉 诇讬讻谞住 讘讞爪专 讛讛讬讗 诇讗 砖讬讬讻讗 讘讛讗 讻诇诇 讚讛讗 讗讬谞讛讜 讗驻讬' 诇讬讻谞住 讜诇讛砖转诪砖 讘讞爪专 砖专讜 讜讟注诪讗 诪砖讜诐 讚住讘专讜 讬砖 讘专讬专讛 讚讻诇 讗' 讘砖诇讜 诪砖转诪砖 讜诇讗 讘砖诇 讞讘讬专讜 讻诇诇 讜讛讗 诇讬转讬讛 讻诇诇 讜讬转讜专 讗讬住讜专 讘诪讜讚专 讛谞讗讛 讚讛转诐 诪讬讬专讬 讘诪讜讚专 讛讜讗 讚诪爪讬 诪注讻讘 注诇讬讛 注诇 讚专讬住转 讛专讙诇 讜诇驻讬' 讬砖谞讜 讘讻诇诇 讗讬住讜专 讗讘诇 讝讛 讗讬谞讜 诪注讻讘 注诇 砖讜转驻讜 砖诇讗 讬砖转诪砖 讘讞爪专 讜诇驻讬讻讱 讻砖讛讻讬专讜 讬讻讜诇 诇讜诪专 诇转讜讱 砖诇讬 讗谞讬 谞讻谞住 讜讛讬讬谞讜 讚拽转谞讬 住讬驻讗 讜讗住讜专 诇讛注诪讬讚 专讞讬讬诐 讜转谞讜专 讘讞爪专 讜讗注"讙 讚砖讜转驻讬谉 讚讛讗讬 讙讜讜谞讗 诇讗 拽驻讚讬 诪讻讬讜谉 讚诪爪讜 诪注讻讘讬 讛讗 诪转讛谞讬 诪讬谞讬讛 讜讗住讜专 诪讚专讘讬 讗诇讬注讝专 讘谉 讬注拽讘 讜讗注"讙 讚讘讗讜专讬讬转讗 讗讬谉 讘专讬专讛 讜讟注诪讗 讚专' 讗诇讬注讝专 讘谉 讬注拽讘 讛转诐 诪砖讜诐 讚住讘专 讬砖 讘专讬专讛 讛讗 驻专讬砖谞讗 讛转诐 讚讘专讬专讛 讚注诇诪讗 讛讬讬谞讜 讚讘专 砖讗讬谞讜 诪讘讜专专 诇砖注转讜 注讚 诇讗讞专讬 讝诪谉 砖讗讜诪专 讚谞讘专专 讛讚讘专 诇诪驻专注 砖诇讝讛 讛讬讛 讗讘诇 讘讛讛讬讗 诇讬讻讗 诇诪讬' 讛讻讬 砖讛专讬 讻"讗 诪讛诐 (讗"讛 讻讗谉 讞住专 讜讛讻讜讜谞讛 诪讜讘谉 ) 讗诇讗 驻讬' 讘专讬专讛 讚讛转诐 诇讜诪专 砖讘砖注转讜 诪转讘专专 讻讬 诇转讜讱 砖诇讜 谞讻谞住 讜诪砖转诪砖 砖讻谉 讚讬谉 讛砖讜转驻讬谉 砖讬砖转诪砖 讻"讗 诪讛诐 讘讻诇讛 讜诇讗 讞砖讘讬谞谉 诇讬讛 砖谞砖转诪砖 讘砖诇 讞讘专讜 讻诇诇:



讛讗 讚讗诪专讬谞谉 讜谞专爪讛 诇讜 诇讻驻专 注诇讬讜 讻诇讜诪专 诪讛 砖讗讬谞讜 谞专爪' 诇讜 注讚 砖讬讻驻专 讚讛讬讬谞讜 注讚 砖讬讛讗 拽专讘 讛讬讬谞讜 讻砖讗讜诪专 注诇讬讜 讜转讬讘讛 讬转讬专' 讚注诇讬讜 讚专讬砖:



讜讛讗 讚转谞谉 讗讬谉 讘讬谉 讝讘 讛专讜讗讛 讘' 专讗讬讜转 诇讝讘 讛专讜讗讛 讙' 讗诇讗 拽专讘谉 讛讗 诇注谞讬谉 诪砖讻讘 讜诪讜砖讘 讝讛 讜讝讛 砖讜讬谉 讻诇讜诪专 砖讘讗' 诪讛诐 诪讟诪讗 讘诪讚专住 诪砖讻讘讜 讜诪讜砖讘讜 讜讟注讜谉 住驻讬专' 讝' 谞拽讬讬诐 讚讗讜拽讬诪谞讗 诇诪转谞讬转讬谉 讻专' 住讬诪讗讬 讚转谞讬讗 专"住 讗讜诪专 诪谞讛 讛讻转讜讘 讘' 讜拽专讗 讟诪讗 讙' 讜拽专讗 讟诪讗 讜讗讬 讘砖转讬诐 讛讜讛 讟诪讗 讙' 诇"诇 讛讗 讻讬爪讚 讘' 专讗讬讜转 讘讬讜诐 讗' 讗讜 讘讘' 讬诪讬' 诇讟讜诪讗讛 讞诪讜专讛 砖诇 讝讘 讙' 专讗讬讜转 专爪讜驻讜转 砖讗讬谉 讘讬谞讬讛诐 讬讜诐 讗' 讘讬谉 注"讗 讜讗' 诇拽专讘谉 讗讘诇 专讗讬讬讛 讗讞讚 讗讬谞讛 讗诇讗 讘拽专讬 讘注诇诪讗 讜讗讬谉 诇讜 砖讜诐 讟讜诪讗讛 讞诪讜专讛:



讜诪讗讬 讚讗诪专讬谞谉 讛讗 诇注谞讬谉 诪砖讻讘 讜诪讜砖讘 讝讛 讜讝讛 砖讜讬谉 讞讚讗 诪讬谞讬讛讜 谞拽讟 讜讛"讛 诇专讜拽讜 讜诪砖拽讬谉 讜诇讟诪' 讘讛住讟 讗驻讬' 讻诇讬 讞专住 讚讛讬谞讜 讻诇讬诐 砖谞讜砖讗 注诇讬讜 讘讛讻专注转 讻祝 诪讗讝谞讬诐 砖讝讛讜 讛住讬讟讜 砖诇 讝讘 砖诇讗 诪爪讬谞讜 诇讜 讞讘专 讘讻诇 讛转讜专' 讻诇讛 讻讚讻转讬讘谞讗 讘讻诪讛 讚讜讻转讬:



讜讗讬 讗砖诪注讬谞谉 诪讝讜讘讜 讛"讗 诇讗 讬讚注讬谞谉 讻诪讛 讛讜讬 诇讛转讞讬讬讘 拽专讘谉 拽诪"诇 砖诪谞讛 讘' 讜讙' 讜注"讻 讙' 诇拽专讘谉 讚讗讬 诇讟讜诪讗讛 诪讘' 讛讜讗 讟诪讗:



讜讛砖转讗 讚讗诪专转 诪讝讜讘讜 诇讚专砖讗 讛讜讗 讚讗转讗 讻讬 讬讟讛专 讛讝讘 诪讝讜讘讜 诪讗讬 讚专砖转 讘讬讛 讛"讙 诇讚讬驻住讬拽 诪讝讜讘讜 讜诇讗 诪讝讜讘讜 讜诪谞讙注讜 驻讬' 砖讗诐 讛讬讛 讝讘 讜诪爪讜专注 讜驻住拽 讝讜讘讜 注讚 砖诇讗 谞专驻讗 诪爪专注转讜 住讜驻专 讬诪讬 谞拽讬讬诐 砖诇 讝讜讘讜 诇讗诇转专 讜诇讗 讬诪转讬谉 注讚 砖讬转专驻讗 诪爪专注转讜 讜注讜诇讛 诇讜 诇讟讘讬诇转 讝讜讘讜 讙"讻 讜讬讛讬讛 讟讛讜专 诪讝讜讘讜 诇讙诪专讬 讜讗注"驻 砖注讚讬讬谉 讬砖 诇讜 诇住驻讜专 诇爪专注转讜 讜爪专讬讱 讟讘讬诇讛 砖谞讬讛 诇讬讟讛专 诇讙诪专讬 讜诇注谞讬谉 讗讻讬诇转 拽讚砖讬诐 讜诇讬讻谞住 诇诪拽讚砖 讻讚讻转讬讘 拽专讗 讘讛讚讬讗 诪"诪 诪讜注讬诇 诇讜 讟讘讬诇讛 讝讜 诇讟讛专 讗讜转讜 诪讟讜诪讗' 诪砖讻讘 讜诪讜砖讘 讜诪诇讟诪讗 讻诇讬 讞专住 讘讛住讟 讻讚讬谉 讝讘:



讙专住讬谞谉 讘诪拽爪转 讛住驻专讬诐 讜讛诇讗 拽"讜 讛讜讗 讜诪讛 诪爪讜专注 砖讗讬谞讜 诪讟诪讗 诪砖讻讘 讜诪讜砖讘 讟注讜谉 住驻讬专转 讝' 讜讻讜' 讜拽"诇 砖讛专讬 讗诪' 讘转"讻 讜讘诪拽讜诪讜转 讗讞专讬诐 砖讛诪爪讜专注 讟注讜谉 诪砖讻讘 讜诪讜砖讘 诇讬讟诪' 讜讬"诇 讚讛讬讬谞讜 诇讬讟诪讗 讗讜讻诇讬谉 讜诪砖拽讬谉 讘专讗砖讜' 诇讟讜诪讗讛 讜讛讻讗 讗诪专讬谞谉 讚讗讬谉 诪讟诪讗讬谉 诪砖讻讘 讜诪讜砖讘 诇注砖讜转谉 讗讘 讛讟讜诪讗讛 诇讟诪讗 讗讚诐 讜讻诇讬诐 讻讚讬谉 讝讘 讻讬 诪"砖 讙诐 谞讬讚讛 讜诪讟诪讗 讗转 讘讜注诇讛 诇讟诪讗 诪砖讻讘 讛转讞转讜谉 讘注诇讬讜谉 讜驻专讬砖谞讗 讘诪住讻转 谞讬讚讛 讘注诇讬讜谞讜 砖诇 讝讘 砖诪讟诪讗 讗讜讻诇讬谉 讜诪砖拽讬谉 讻讘专 驻讬' 专讘讬谞讜 砖诪讜讗诇 讝"诇 讚注诇讬讜谞讜 砖诇 讝讘 讛讬讬谞讜 讛住讬讟讜 砖诪讻专讬注 讘讻祝 诪讗讝谞讬诐 讜转注诇讛 注诇讬讜 砖讗讬谉 讛住讬讛讜 讝讛 讗诇讗 专讗砖讜' 诇讟讜诪讗讛 讘诇讗 讗讘 讛讟讜诪讗讛 讜讻谉 诪爪讬谞讜 诇专砖"讬 讝"诇 砖讻转讘 讘诪住讻转 驻住讞讬诐 砖讛诪爪讜专注 诪讟诪讗 诪砖讻讘 讜诪讜砖讘 诇讟诪讗 讗讜讻诇讬谉 讜诪砖拽讬谉 讜诇讗 讬讚注谞讜 诇诪讛 诪讞拽 讙专住转 讝讜 讜讻转讘 讚讛"讙 讜诪讛 讗诐 诪讟诪讗 诪砖讻讘 讜诪讜砖讘 诇讗 讬讟注讜谉 住驻讬专转 讝' 讻诇讜诪专 讻讬讜谉 砖讻转' 砖讘砖转讬诐 拽专讗讜 讟诪讗 诇讻诇 讞讜诪专 讟讜诪讗' 讝讘 诪讛讬讻讗 转讬住拽 讗讚注转讬谉 诇诪注讜讟讬 诪住驻讬专讛 砖讗讬谉 讟注诐 讛专讘 讝"诇 诇驻讬 砖住讜讘专 砖讗祝 讝讘 讗讬谞讜 诪讟诪讗 诪砖讻讘 讜诪讜砖讘 诇讟讜诪讗转 讗讚诐 讜讻诇讬诐 砖讛专讬 讻转讘 讘驻讬' 砖讛谉 讗讘讜转 讛讟讜诪讗讛:





讛诪讗讬专讬

讛诪砖谞讛 讛砖讘讬注讬转 讗讬谉 讘讬谉 讛诪讜讚专 讛谞讗讛 诪讞讘讬专讜 住转诐 专"诇 砖讛讜讗 诪讜讚专 讛谞讗讛 诪诪谞讜 诇讻诇 讚讘专 诇诪讜讚专 讛谞讗讛 诪诪谞讜 讛谞讗转 诪讗讻诇 讘驻专讟 讗诇讗 讚专讬住转 讛专讙诇 专"诇 砖讛诪讜讚专 讘讛谞讗讛 住转诐 讗住讜专 诇讬讻谞住 讘讘讬转讜 讜讗注"驻 砖讚专讬住转 讛专讙诇 讛讜讗 诪讛讚讘专讬诐 砖讗讬谉 讘谞讬 讗讚诐 拽驻讚讬诐 讘讛诐 讜讛讬讛 诇谞讜 诇讜诪专 砖讗讬谉 讛谞讚专 讞诇 讗诇讗 讘诪讛 砖讗讚诐 拽驻讬讚 讘讜 讻讘专 讗诪专讜 讗驻讬' 讜讬转讜专 讗住讜专 讘诪讜讚专 讛谞讗讛 讻诇讜诪专 讗驻讬' 讜讬转讜专 讘诪讛 砖讗讬谉 讚专讱 讘谞讬 讗讚诐 诇讛拽驻讬讚 讘讜 讻讙讜谉 讙讬专讜诪讬谉 砖讘诪砖拽诇讜转 讗讜 讚讘专 砖讗讬谉 讘讜 砖讜诐 讞住专讜谉 讻讙讜谉 讚专讬住转 讛专讙诇 砖诇 讝讛 诇驻讬 砖注讛 讗住讜专 砖讻诇 转砖诪讬砖 讘注讜诇诐 谞讗住专 诇讜 讘砖诇讜 讜诪讜讚专 诪讗讻诇 诪"诪 诇讗 谞讗住专 讘讚专讬住转 讛专讙诇 讜讻谉 讬砖 讘讬谞讬讛诐 讻诇讬诐 砖讗讬谉 注讜砖讬谉 讘讛诐 讗讜讻诇 谞驻砖 讻讙讜谉 诇讛砖转诪砖 讘住驻专讬讜 讜讛讚讜诪讬诐 诇讝讛 砖讛诪讜讚专 住转诐 讗住讜专 诇讬讛谞讜转 讘讛谉 讗讘诇 讛诪讜讚专 诪讗讻诇 诪讜转专 砖讛专讬 讗讬谞讜 讗讜讻诇 讜讗讬谉 注讜砖讬谉 讘讜 讗讜讻诇 谞驻砖 讜诪驻专砖 讘讙诪' 讛讗 诇注谞讬讬谞讬 讻诇讬诐 砖注讜砖讬谉 讘讛诐 讗讜讻诇 谞驻砖 讝讛 讜讝讛 砖讜讬谉 砖诇讗 转讗诪专 诇讗 讛讜讚专 讗诇讗 讘讙讜驻讜 砖诇 讗讜讻诇 讗诇讗 讗祝 讘讻诇 讚讘专 讛诪讘讬讗 诇讬讚讬 讗讜讻诇 讚注转讜 注诇 讻诇 讚讘专 讛诪讻砖讬专 讗转 讛讗讜讻诇 讜讛诪讘讬讗讜 诇讬讚讬 转拽讜谉:



讝讛讜 讘讬讗讜专 讛诪砖谞讛 讜诇讗 谞转讞讚砖 注诇讬讛 讘讙诪' 讚讘专 讗诇讗 砖讘转诇诪讜讚 谞讚专讬诐 诇"讙 讗' 讞讚砖讜 注诇讬讛 砖诇讗 讛讜转专讜 讻诇讬诐 砖讗讬谉 注讜砖讬谉 讘讛诐 讗讜讻诇 谞驻砖 诇诪讜讚专 诪讗讻诇 讗诇讗 讘诪拽讜诐 砖讗讬谉 讚专讱 诇讛砖讻讬专诐 讗讘诇 讗诐 讚专讱 讘谞讬 讛注讬专 诇讛砖讻讬专诐 讜诇砖讻专诐 讗住讜专 诇讛砖转诪砖 讘讛诐 砖讛专讬 讛讜讗 诪专讜讬讞 注诪讜 驻专讜讟讛 讝讜 砖讛讬讛 爪专讬讱 诇讬转谉 讘砖讻专 讗讜转讜 讛讻诇讬 讜驻专讜讟讛 讝讜 诪讘讬讗转讜 诇讬讚讬 诪讗讻诇 砖讛讜讗 讬讻讜诇 诇讬拽讞 诪诪谞讜 诪讗讻诇:



讜诇注谞讬谉 讘讬讗讜专 讝讛 砖砖讗诇讜 讻讗谉 讚专讬住转 讛专讙诇 讛讗 诇讗 拽驻讚讬 讗讬谞砖讬 注讚 砖讛讜爪专讻讜 诇讛注诪讬讚讛 讻专' 讗诇讬注讝专 讚讗诪专 讗驻讬' 讜讬转讜专 讗住讜专 讘诪讜讚专 讛谞讗讛 讬砖 砖讜讗诇讬诐 砖讛专讬 讘砖讜转驻讬谉 砖谞讚专讜 讛谞讗讛 讝讛 诪讝讛 谞讞诇拽讜 讞讻诪讬诐 讜专讘讬 讗诇讬注讝专 讘谉 讬注拽讘 讘诪住讻转 谞讚专讬诐 砖诇讚注转 讞讻诪讬诐 讗住讜专讬谉 诇讬讻谞住 讘讞爪专 讜诇专' 讗诇讬注讝专 诪讜转专讬谉 诪讚讬谉 讬砖 讘专讬专讛 讛讗 讗诇诪诇讗 讟注诐 讘专讬专讛 讻诇诐 诪讜讚讬诐 砖讗住讜专讬谉 讜诪讛 讛讜爪专讻讜 诇讛注诪讬讚讛 诇讚注转 讛讗讜诪专 讗驻讬' 讜讬转讜专 讗住讜专 讜讻讜' 讜谞专讗讛 诇转专抓 砖讗祝 注诇讬讛诐 讗谞讜 讚谞讬谉 诇讛拽砖讜转 讛讗 诇讗 拽驻讚讬 讜讻讜' 讜讛诐 爪专讬讻讬谉 诇讘讗 诪讟注诪讜 砖诇 专讘讬 讗诇讬注讝专 砖讗驻讬' 讜讬转讜专 讗住讜专 讜诇驻讬讻讱 讛讘讬讗 讝讜 砖诇 专讘讬 讗诇讬注讝专 讜讻谉 讬砖 诪转专爪讬谉 砖诪讞诇讜拽转 专' 讗诇讬注讝专 讘谉 讬注拽讘 讜专讘谞谉 讻诇诐 诪讜讚讬诐 砖讗住讜专 讗祝 讘诇讗 讟注诐 讜讬转讜专 讜诪驻谞讬 砖讛诐 诪驻专砖讬诐 讗讜转讛 讻砖谞讚专讜 注诇 讚专讬住转 讛专讙诇 讘驻讬专讜砖 讜讗注驻"讻 讞诇拽 专' 讗诇讬注讝专 讘讞爪专 讛诪砖讜转驻转 诪讚讬谉 讘专讬专讛 讗讘诇 诪讜讚专 住转诐 讛讜爪专讻谞讜 讘讛 诇讚讬谉 讜讬转讜专 讗住讜专 讜讗讬谉 讛讚讘专讬诐 谞专讗讬谉 诇注谞讬谉 驻讬专讜砖 砖讛专讬 谞讚专讜 讛谞讗讛 讝讛 诪讝讛 讗诪专讜 讜讻谉 讬砖 诪转专爪讬诐 砖讗诇诪诇讗 讝讜 砖诇 讜讬转讜专 讛讬讬转讬 讗讜诪专 砖诪讞诇讜拽转诐 砖诇 讞讻诪讬诐 讜专' 讗诇讬注讝专 讘谉 讬注拽讘 讘讞爪专 讚讗讬讻讗 拽驻讬讚讗 讗讘诇 讘砖讚讛 讚诇讬讻讗 拽驻讬讚讗 诇讗 拽诪"诇 讚讗驻讬' 讜讬转讜专 讗住讜专:



讛诪砖谞讛 讛砖诪讬谞讬转 讗讬谉 讘讬谉 谞讚专讬诐 诇谞讚讘讜转 讜讻讜' 驻讬' 讘讙诪' 砖讛谞讚专 讛讜讗 讘诇砖讜谉 注诇讬 [讻讙讜谉 砖讬讗诪专 讛专讬 注诇讬] 注讜诇讛 讜讛谞讚讘讛 讛讬讗 讘诇砖讜谉 讝讜 讻讙讜谉 砖讬讗诪专 讛专讬 讝讜 注讜诇讛 讜讗诪专 砖讗讬谉 讘讬谉 讝讛 诇讝讛 讗诇讗 砖讛谞讚专讬诐 讗诐 讛驻专讬砖讜 讜诪转 讞讬讬讘 讘讗讞专讬讜转讜 砖注谞讬谉 谞讚专讜 讛讜讗 讛专讬 注诇讬 诇讛拽专讬讘 讜讛专讬 诇讗 讛拽专讬讘 讗讘诇 讛谞讚讘讛 砖诇讗 讞诇 讛谞讚专 注诇讬讜 讗诇讗 注诇 讘讛诪讛 讝讜 讘驻专讟 砖讛专讬 讗诪专 讛专讬 讝讜 注讜诇讛 讗诐 诪转讛 讗讬谞讜 讞讬讬讘 讘讗讞专讬讜转讛 讛讗 诇注谞讬谉 讘诇 转讗讞专 讝讛 讜讝讛 砖讜讬谉 砖讘砖谞讬讛诐 讗诐 注讘专讜 砖诇砖讛 专讙诇讬诐 讜诇讗 讛讘讬讗谉 注讜讘专 讘讘诇 转讗讞专:



讝讛讜 讘讬讗讜专 讛诪砖谞讛 讜诇讗 谞转讞讚砖 讘讛 讘讙诪专讗 讚讘专:



讛诪砖谞讛 讛转砖讬注讬转 讗讬谉 讘讬谉 讝讘 砖专讗讛 砖转讬 专讗讬讜转 诇讝讘 砖专讗讛 砖诇砖 讗诇讗 拽专讘谉 注谞讬谉 讝讬讘讛 讛讜讗 拽专讬 讛讝讘 诪讗讬诇讬讜 讘诇讗 砖讜诐 讛谞讗讛 讜讘诇讗 砖讜诐 拽讜砖讬 讗诇讗 讚专讱 讞讜诇讬 讜住讬诪谞讬讜 讛诪讜讻讬讞讬谉 诇讛讻讬专 讘讬谞讜 讜讘讬谉 砖讗专 拽专讬讬谉 诪驻讜专砖讬诐 讘诪住讻转 谞讝讬专 住"讛 讘' 讜讛讚讘专 讬讚讜注 砖讘砖诇砖 专讗讬讜转 谞注砖讛 讝讘 讙诪讜专 诇讻诇 讚讬谞讬 讝讬讘讛 讛谉 砖专讗讛 讗讜转诐 讘讬讜诐 讗讞讚 讛谉 讘砖谞讬 讬诪讬诐 讛谉 讘砖诇砖讛 讬诪讬诐 专爪讜驻讬谉 讻诇 砖诇讗 讬驻住讬拽 讬讜诐 讗讞讚 讘讬谉 砖转讬 讛专讗讬讜转 砖讛讝讘 转诇讗讜 讛讻转讜讘 讘专讗讬讜转 讜诇讗 讘讬诪讬诐 讗注"驻 砖讘讝讘讛 转诇讗讛 讛讻转讜讘 讘讬诪讬诐 讜诇讗 讘专讗讬讜转 砖讗诐 专讗转讛 砖诇砖 专讗讬讜转 讘讬讜诐 讗讞讚 讗讬谉 谞讞砖讘讜转 诇讛 讗诇讗 诇专讗讬讬讛 讗讞转 讜讻砖转专讗讛 砖诇砖讛 讬诪讬诐 专爪讜驻讬诐 谞拽专讗转 讝讘讛 讙诪讜专讛 诇讻诇 讚讬谞讬 讝讘讛 讻诪讜 砖讬转讘讗专 讘诪拽讜诪讜 诪讻讞 诪拽专讗讜转 诇诪讚转 诪"诪 砖讘砖诇砖 专讗讬讜转 谞注砖讛 讝讘 讙诪讜专 讜讘砖转讬 专讗讬讜转 讗祝 讛讜讗 讝讘 讙诪讜专 讗诇讗 砖讞住专 诪诪谞讜 讚讬谉 拽专讘谉 讻讬爪讚 专讗讛 专讗讬讛 讗讞转 砖诇 讝讬讘讛 讗讬谞讜 讝讘 讻诇诇 讜讛专讬 讛讜讗 谞讚讜谉 讻拽专讬 讘注诇诪讗 讜讟诪讗 讟讜诪讗转 注专讘 谞转讜住驻讛 注诇讬讜 专讗讬讛 砖谞讬转 讛谉 讘讬讜诪讜 讛谉 讘诪讞专转讜 讟诪讗 讟讜诪讗转 讝讬讘讛 诇讟诪讗 诪砖讻讘 讜诪讜砖讘 讜诇住驻讬专转 砖讘注讛 谞拽讬讬诐 讜注谞讬谉 讟讜诪讗转 诪砖讻讘 讜诪讜砖讘 讛讜讗 砖讗诐 讛讜讗 砖讜讻讘 讗讜 讬讜砖讘 注诇 讚讘专讬诐 讛专讗讜讬讬诐 诇砖讻讬讘讛 讗讜 诇讬砖讬讘讛 讗驻讬诇讜 注砖专 诪爪注讜转 讝讜 注诇 讙讘 讝讜 诪讟诪讗 诪砖讻讘 讛转讞转讜谉 讻注诇讬讜谉 讜讗驻讬' 诇讗 谞讙注 讜讻诇谉 讗讘讜转 讟诪讗讜转 诇讟诪讗 讗讚诐 讜讻诇讬诐 讜讗诇讜 谞讙注 砖诇讗 讻讚专讱 诪砖讻讘 讜诪讜砖讘 讗讜 讘讚讘专讬诐 砖讗讬谉 专讗讜讬讬谉 诇诪砖讻讘 讜诪讜砖讘 讗讬谞讜 讗诇讗 专讗砖讜谉 诇讟讜诪讗讛 讜讗讬谉 诪讟诪讗讬谉 讗讚诐 讜讻诇讬诐 讜诪"诪 注讚讬讬谉 讗讬谞讜 讟注讜谉 讛讘讗转 拽专讘谉 讗诇讗 住讜驻专 砖讘注讛 讜讟讜讘诇 讜诪注专讬讘 砖诪砖讜 讜讬讻讜诇 诇讬讻谞住 诇诪拽讚砖 讜诇讗讻讜诇 拽讚砖讬诐 谞转讜住驻讛 注诇讬讜 专讗讬讛 砖诇讬砖讬转 讛谉 讘讬讜诐 专讗砖讜谉 讛谉 讘讬讜诐 砖谞讬 讛谉 讘讬讜诐 砖诇讬砖讬 讛讜讗讬诇 讜诇讗 讛驻住讬拽 讬讜诐 砖诇诐 讘讬谉 专讗讬讛 诇专讗讬讛 谞注砖讛 讝讘 诇拽专讘谉 讜讗住讜专 讘讗讻讬诇转 拽讚砖讬诐 讜讘讻谞讬住转 诪拽讚砖 注讚 砖讬讘讬讗 拽专讘谉 讘讬讜诐 砖诪讬谞讬 讜讛讜讗 砖讗诪专 砖讗讬谉 讘讬谉 讝讘 讘注诇 砖诇砖 专讗讬讜转 诇讘注诇 砖转讬诐 讗诇讗 拽专讘谉 讛讗 诇注谞讬谉 诪砖讻讘 讜诪讜砖讘 讜住驻讬专转 砖讘注讛 砖谞讬讛诐 砖讜讬谉 讜讛讜讗 讛讚讬谉 诇讝拽讬拽转 讟讘讬诇转诐 讘诪讬诐 讞讬讬诐 讻诪讜 砖讬讚讜注 讞讜诪专 讘讝讘 诪讘讝讘讛 砖讛讝讘 讟注讜谉 诪讬诐 讞讬讬诐 诪讛 砖讗讬谉 讻谉 讘讝讘讛:



讝讛讜 讘讬讗讜专 讛诪砖谞讛 讜讘讙诪专讗 讬爪讗 诇谞讜 注诇讬讛 讘诪讛 砖讗诪专讜 诪讝讜讘讜 讜诇讗 诪讝讜讘讜 讜诪谞讙注讜 砖讗诐 讛讬讛 讝讘 讜诪爪讜专注 讜讻诇转讛 讝讬讘转讜 诪讜谞讛 砖讘注讛 谞拽讬讬诐 诇讝讬讘转讜 讜讟讜讘诇 诇讛 讗注"驻 砖诇讗 谞转专驻讗 诪爪专注转讜 讜转讛讗 讟讘讬诇转讜 诪讜注诇转 诇诪讛 砖讛讝讘 讞诪讜专 注诇讬讜 诪谉 讛诪爪讜专注 讻讙讜谉 讟讜诪讗转 讻诇讬 讞专住 讘讛住讟 讜讛讚讜诪讬诐 诇讛 讻诪讜 砖讛转讘讗专讜 讘诪拽讜诪谉 讜诪"诪 讟讜诪讗转 诪砖讻讘 讜诪讜砖讘 讝讘 讜诪爪讜专注 砖讜讬谉 讘讟讜诪讗转讜 讜讬砖 讞讜诇拽讬谉 讘讚讘专 讗诇讗 砖讙讚讜诇讬 讛诪讞讘专讬诐 讻转讘讜讛 讻谉 讜讗祝 讘住驻专讬 砖谞讜讬讛 讻谉 讜讬砖 讞讜诇拽讬谉 讙"讻 砖诇讗 诇讟讘讜诇 讘注讜讚 砖讛讜讗 诪爪讜专注 讗诇讗 砖诪讜谞讛 砖讘注讛 讜诪砖讛讛 讟讘讬诇转讜 注讚 砖讬转专驻讗 诪爪专注转讜 讜讘讟讘讬诇讛 专讗砖讜谞讛 砖诇 诪爪讜专注 驻拽注讛 诪诪谞讜 讟讜诪讗转 讝讬讘讛 讜住驻讬专转 砖讘注讛 讗讬谞讛 诪转讞诇转 讗诇讗 诇讻砖讬驻住讜拽 专"诇 诪讞专转 讛讬讜诐 砖驻住拽 讘讜 讜讬"诪 诇讻砖讬驻住讜拽 砖诇讗 转讗诪专 砖讬讛讗 讟注讜谉 讟讘讬诇讛 拽讜讚诐 住驻讬专讛 讻讚讬 砖转讛讗 住驻讬专转讜 讘讟讛专讛 讗诇讗 转讻祝 砖驻住拽 住讜驻专 讜讗讬谞讜 讟讜讘诇 注讚 砖讬讻诇讜 讬诪讬 住驻讬专讜 讜讗注"驻 砖诇注谞讬谉 驻住拽 讻讱 讛讜讗 诇注谞讬谉 驻讬专讜砖 诪讬讛讗 专讗砖讜谉 注讬拽专:





转讜住驻讜转 专讬"讚 (诪讛讚讜专讛 拽诪讗)

驻讬住拽讗 讗讬谉 讘讬谉 讻讜' 转谞讗讬 讘驻"拽 讚转讜住驻转' 诪讙讬讛诇 讗讬谉 讘讬谉 讝讘 诇讝讘讛 讗诇讗 砖讛讝讘 讟注讜谉 讘讬讗转 诪讬诐 讞讬讬诐 讜讝讘讛 讗谞讬讛 讟注讜谞讛 讘讗讬转 诪讬诐 讞讬讬诐 讗讬谉 讘讬谉 讝讘 诇谞讚讛 讗诇讗 拽专讘谉 讜诪爪讗转讬 转砖讬讘讛 诇专讘讬谞讜 驻诇谞讬讗 讙讗讜谉 讘专 讗讘讬讬 讝爪讜拽"诇 讜砖砖讗诇转诐 谞讚讛 砖讟讘诇讛 讘讬诐 注诇转讗 诇讛 讟讘讬诇讛 讗讜 诇讗 讻讱 讛专讗谞讬 诪谉 讛砖诪讬诐 砖谞讚讛 讚讗讜专讬讬转' 注诇转讛 诇讛 讟讘讬诇讛 讘讬诐 诪驻谞讬 砖讛讬诐 讘诪拽讜讛 讛讜讗 讜诪拽讜讛 讘讜 讟讜讘诇讬谉 讻诇 讞讬讬讘讬 讟讘讬诇讜转 谞讚讜转 讜讬讜诇讚转 讜诪爪讜专注讬谉 讜讟诪讗讬谉 讘谞讘诇讛 讜讘砖专抓 讜讘注诇 拽专讬 讞讜抓 诪讝讘 砖谞讗诪专 讘讜 讜专讞抓 讘砖专讜 讘诪讬诐 讞讬讬诐 讜讟讛专 讜注讻砖讬讜 讻诇 谞讚讜转 砖讘讬砖专讗诇 住驻拽 讝讘讜转 讛谉 讜讗讬谉 注讜诇讛 诇讛谉 讟讘讬诇讛 讘诪拽讜讛 讗诇讗 爪专讬讻讜转 诇讟讘讜诇 讘诪讬诐 讞讬讬诐 砖讻讱 砖谞讬谞讜 讻诇 讛诪讬诐 讘诪拽讜讛 砖谞讗诪专 讜诇诪拽讜讛 讛诪讬诐 拽专讗 讬讬诐 讚讘专讬 专"诪 专' 讬讛讜讚讗 讗讜诪专 讛讬诐 讛讙讚讜诇 讘诪拽讜讛 诇讗 谞讗诪专 讬诪讬诐 讗诇讗 砖讬砖 讘讜 诪讬谞讬 讬诪讬诐 讛专讘讛 专' 讬讜住讬 讗讜诪专 讻诇 讛讬诪讬诐 诪讟讛专讬谉 讛讜讞诇讬谉 讜驻住讜诇讬谉 诇讝讘讬诐 讜诇诪爪讜专注讬谉 讜诇拽讚砖 讘讛谉 诪讬 讞讟讗转 讜诪驻谞讛 讝讜 讛诇讻讛 讛讗讬 砖砖谞讜讬' 讛讬讗 讻讗谉 讜砖谞讜讬讛 讘诪拽讜诐 诇讜诪专 砖讛诇讻讛 讛讬讗 讜讻专' 讬讜住讬 讚拽讬"诇 专' 诪讗讬专 讜专' 讬讛讜讚讗 讜专' 讬讜住讬 讛诇讻讛 讻专' 讬讜住讬 砖讗诪专 驻住讜诇讬谉 诇讝讘讬诐 讜诇诪爪讜专注讬诐 讜讻诇 谞讬讚讜转 住驻拽 谞讚讜转 住驻拽 讝讘讜转 讛谉 讜讗讬谞讜 谞专讗讛 诇讬 讚讛讗 转谞讬讗 讘驻讬专讜砖 讚讝讘 讟注讜谉 讘讬讗转 诪讬诐 讞讬讬诐 讗讘诇 讝讘讛 讗驻讬' 讘诪拽讜讛:





转讜住驻讜转 专讬"讚 (诪讛讚讜专讛 转谞讬谞讗)

讜讛诇讗 讚讬谉 讛讗讜 讗诐 诪讟诪讗 诪砖讻讘 讜诪讜砖讘 诇讗 讬讛讗 讟注讜谉 住驻讬专转 砖讘注讛 讘专讜讘 住驻专讬诐 讻转讜讘 讜诪讛 诪爪讜专注 砖讗讬谞讜 诪讟诪讗 诪砖讻讘 讜诪讜砖讘 讟注讜谉 住驻讬专转 砖讘注讛 讝讘 砖诪讟诪讗 诪砖讻讘 讜诪讜砖讘 讗讬谞讜 讚讬谉 砖讬讛讗 讟注讜谉 住驻讬专转 砖讘注讛 讜讛"谞 讗诪专讬' 讘驻住讞讬诐 讘专"驻 讗诇讜 讝讘讞讬诐 讘驻住讞 讜诪讛 讞讜诪专讬' 讚诪爪讜专注 诪讝讘 砖讻谉 讟注讜谉 驻专讬注讛 讜驻专讬诪讛 讜讗住讜专 讘转砖诪讬砖 讛诪讟讛 讗讚专讘讛 讝讘 讞诪讜专 砖讻谉 注讜砖讛 诪砖讻讘 讜诪讜砖讘 讜诪讟诪讗 讻诇讬 讞专住 讘讛讬住讟 讗诇诪讗 诪讛讻讗 诪讜讻讬讞 讚诪爪讜专注 讗讬谞讜 诪讟诪讗 诪砖讻讘 讜诪讜砖讘 讜诪住转讬讬注 谞诪讬 讛讗讬 住讘专讗 诪诪讗讬 讚转谞谉 讘驻' 讘转专讗 讚谞讙注讬诐 讘讗 诇讜 诇讙诇讞 讗转 讛诪爪讜专注 讛注讘讬专 转注专 讻诇 注诇 讘砖专讜 讜讻讘住 讘讙讚讬讜 讜讟讘诇 讟讛专 诪诇讟诪讗 讘讘讬讗讛 讜讛专讬 讛讗讬 诪讟诪讗 讘砖专抓 讜讗诐 讗讬转讗 讚诪爪讜专注 注讘讚讬 诪砖讻讘 讜诪讜砖讘 讛讜"诇 诇诪讬转谞讬 讟讛专 诪诇讟诪讗 讘讘讬讗讛 讜诪诇讟诪讗 诪砖讻讘 讜诪讜砖讘 讗诇讗 诇讗讜 砖"诪 讗讬谉 诪爪讜专注 诪讟诪讗 诪砖讻讘 讜诪讜砖讘 讜讘住讬驻专讗 转谞讗讬 讘驻住讬拽 讜讟讛专讜 讛讻讛谉 诪住驻讞转 讛讬讗 讜讻讘住 讘讙讚讬讜 讬讟讛专 讜讻讘住 讘讙讚讬讜 诪诇讟诪讗 诪砖讻讘 讜诪讜砖讘 讜讗注"讙 讚诇讗 讛讜讬 讗诇讗 诪爪讜专注 诪讜住讙专 讻诇 讻谉 诪爪讜专注 诪讜讞诇讟 讜讛讻讬 转谞讬 谞诪讬 讙讘讬 谞转拽讬谉 讘讟讛专讜 诪转讜讱 讛住讙专 讜讻讘住 讘讙讚讬讜 诪诇讟诪讗 诪讻砖讘 讜诪讜砖讘 讜讘专讬砖 驻专砖转 讝讗转 转讛讬讛 转讜专转 讛诪爪讜专注 转谞讗讬 讘住讬驻专讗 讛诪讜专讬诐 讬诪讬 讙诪专讜 诪讬诪讬 住驻讜专 砖讘讬诪讬 住驻专讜 讗讬谞讜 诪讟诪讗 诪砖讻讘 诪讜砖讘 讜讗讬谞讜 诪讟诪讗 讘讘讬讗讛 讜讘讬诪讬 讙诪专讜 诪讟诪讗 诪砖讻讘 讜诪讜砖讘 讜诪讟诪讗 讘讘讬讗讛 讜诇拽诪讬讛 讘讟讛专转 诪爪讜专注 转谞讬 讜讻讘住 讛诪讟讛专 讗转 讘讙讚讬讜 诪诇讟诪讗 讘讙讚讬诐 讘诪砖讻讘 讜诪讜砖讘 讜讗讞专 诪诇讟诪讗 讘诪讙注 讜诇拽诪讬讛 谞诪讬 讘住诪讜讱 转谞讬 讛讬谉 讗诐 讛讬拽诇 讘讬诪讬 住驻专讜 砖讗讬谞讜 诪讟诪讗 诪砖讻讘 讜诪讜砖讘 讜讗讬谞讜 诪讟诪讗 讘讘讬讗讛 谞拽诇 讘讬诪讬 讙诪专讜 砖讛讜讗 诪讟诪讗 诪砖讻讘 讜诪讜砖讘 讜诪讟诪讗 讘讘讬讗讛 讜诇拽诪谉 讘驻专砖转 讝讘讬谉 转谞讗讬 讗砖专 讬砖讘 注诇讬讜 讛讝讘 诇讗 讗讘诇 讛诪谞讜讙注转 讛讚"讛 讗诐 讛讝讘 砖讬讗讬谞讜 诪讟诪讗 讘讘讬讗讛 诪讟诪讗 诪砖讻讘 讜诪讜砖讘 讗讘诇 讛诪谞讜讙注转 砖讛讬讗 诪讟诪讗 讘讘讬讗讛 讗讬谞讜 讚讬谉 砖讛讟诪讗 诪砖讻讘 讜诪讜砖讘 转"诇 讛讝讘 诇讗 讗讘诇 讛诪谞讜讙注转 讜讟注诪讗 讗讘诇 讛诪谞讜讙注转 诪砖讜诐 讚诇讗讜 讘转 诪砖讻讘 讜诪讜砖讘 讛讬讗 讻讚讗诪专讬' 讘专讬砖 驻专拽 讚诐 讛谞讚讛 讗讘诇 诪爪讜专注 注爪诪讜 诇讗 诪诪注讟 讚诇讗 诇讬注讘讚 诪砖讻讘 讜诪讜砖讘 讜诇拽诪讬讬讛 转谞讬 谞诪讬 讛讝讘 诇讗 讛诪转 讻讜' 注讚 专"砖 讗讜诪专 讗砖专 讬砖讻讘 注诇讬讜 讜讗砖专 讬砖讘 注诇讬讜 讗转 砖讬砖 诇讜 砖讻讬讘讛 讜讬砖讬讘讛 诪讟诪讗 诪砖讻讘 讜诪讜砖讘 讗讬谉 讝讘 砖诪转 诪讟诪讗 讘诪砖讻讘 讜诪讜砖讘 讜砖讗诪专讜 讛讝讘 诪讟诪讗 讘诪砖讗 注讚 砖讬诪讜拽 讛讘砖专 诪讚讘专讬 住讜驻专讬诐 讜讘驻' 讘转专讗 讚谞讚讛 转谞谉 讛讝讘 讜讛讝讘讛 讜讛谞讚讚讛 讜讛讬讜诇讚转 讜讛诪爪讜专注 砖诪转讜 诪讟诪讗讬谉 讘诪砖讗 注讚 砖讬诪讜拽 讛讘砖专 谞讻专讬 砖诪转 讟讛专讜 诪诇讟诪讗 讘诪砖讗 讜讗诪专讬' 讘讙诪' 诪讗讬 讘诪砖讗 讗讬诇讬诪讗 讘诪砖讗 诪诪砖 讗讟讜 诪转 诪讬 诇讗 诪讟诪讗 讘诪砖讗 讗诇讗 诪讗讬 讘诪砖讗 讘讗讘谉 诪住诪讗 讜砖讗专 诪转讬诐 讗讬谞谉 诪讟诪讗讬谉 讘讗讘谉 诪住诪讗 讜诪"讟 讗诪专 专讘讗 讙讝讬专讛 砖诪讗 讜讛注诇驻讗 诪谞讗 讗诪专 专"砖 诪驻谞讬 诪讛 讗诪专讜 谞讻专讬 砖诪转 讟讛专 诪诇讟诪讗 讘诪砖讗 诇驻讬 砖讟讜诪讗转讜 诪讞讬讬诐 讗讬谞讛 诪讚讘专讬 转讜专讛 讗诇讗 诪讚讘专讬 住讜驻专讬诐 讗诇诪讗 讻诇 讛谞讬 讚转谞谉 讘诪转谞讬' 讛讬讬讗 讟讜诪讗转谉 诪讞讬讬诐 诪谉 讛转讜专讛 讜拽讗 诪谞讬 诪爪讜专注 讘讛讚讬讬讛讜 砖"诪 诪爪讜专注 诪讟诪讗 诪砖讻讘 讜诪讜砖讘 讜讘专讬砖 住讬驻专讬 谞诪讬 转谞讬讗 讻诇 砖讛讝讘 诪讟诪讗 诪爪讜专注 诪讟诪讗 讞诪讜专 诪诪谞讜 诪爪讜专注 砖诪讟诪讗 讘讘讬注讜专 讜讘驻专砖转 谞讝讬专 转谞讬 讗讜 讻砖诐 砖讗讬谉 讬诪讬 讞诇讜讟讜 注讜诇讬谉 诇讜 诪谉 讛诪谞讬谉 讻讱 讬诪讬 讛住讙专讜 诇讗 讬注诇讜 诇讜 诪谉 讛诪谞讬谉 讜讛讚讬谉 谞讜转谉 讛讜讗讬诇 讜讬诪讬 讞诇讬讟讜 诪讟诪讗 诪砖讻讘 讜诪讜砖讘 讜讬诪讬 讛住讙讬专讜 诪诪讟诪讗 诪讬"诪 讗诐 诇诪讚转讬 诇讬诪讬 讞诇讜讟讜 砖讗讬谉 注讜诇讬谉 诇讜 诪谉 讛诪谞讬谉 讗祝 讬诪讬 讛住讙讬专讜 诇讗 讬注诇讜 诇讜 诪谉 讛诪谞讬谉 讻讜' 讜诪讬讬转讬 诇讛 讘谞讝讬专 讘驻' 讻讛谉 讙讚讜诇 讜谞讝讬专 讛专讬 诪讻诇 讛谞讬 诪讜讻讞 讚诪爪讜专注 诪讟诪讗 诪砖讻讘 讜诪讜砖讘 诇讗 诪讘注讬讗 讘讬诪讬 讛讞诇讬讟讜 讗诇讗 讗驻讬诇讜 讘讬诪讬 讛住讙讬专讜 讜谞"诇 诇讜诪专 讚诪讗讬 讚谞转谉 讘驻' 讘转专讗 讚谞讙注讬诐 讟讛专 诪诇讟诪讗 讘讘讬讗讛 讛"讛 谞诪讬 诪诇讟诪讗 诪砖讻讘 讜诪讜砖讘 诇讗 讻转讬讘讗 讘讛讚讬讗 讙讘讬 诪爪讜专注 讜诇讗 讗转讬讗 讗诇讗 讘拽"讜 诪讘讬讗讛 讜诪讛讝讘 砖讬讗谞讜 诪讟诪讗 讘讘讬讗讛 诪讟诪讗 诪砖讻讘 讜诪讜砖讘 诪爪讜专注 砖诪讟诪讗 讘讘讬讗讛 诇讗 讻"砖 讜讛讬诇讻讱 讻讬讜谉 砖讟讛专 诪诇讟诪讗 讘讘讬讗讛 诪诪讬 诇讗 讟讛专 诪诇讟诪讗 诪砖讻讘 讜诪讜砖讘 讜诪讗讬 讚讗诪专讬' 讛讻讗 讜诪讛 诪爪讜专注 砖讗讬谞讜 注讜砖讛 诪砖讘 讜诪讜砖讘 讻讜' 诪诪爪讜专注 讘讬诪讬 住驻专讜 拽讗 讬诇讬祝 讚诇讗 注讘讚讬 诪砖讻讘 讜诪讜砖讘 讜讟注讬谉 住驻讬专讛 讜讻"砖 讝讘 讘注诇 砖转讬 专讗讬讜转 讚注讘讬讚 诪砖讻讻讘 讜诪讜砖讘 砖讬讛讗 讟注讜谉 住驻讬专转 砖讘注讛 讜诪讗讬 讚讗诪专讬' 讗讚专讘讛 讝讘 讞诪讜专 砖讻谉 注讜砖讛 诪砖讻讘 讜诪讜砖讘 诪砖讗"讻 讘诪爪讜专注 讗注"讙 讚讘诪爪讜专注 诪讜讞诇讟 拽讗 诪讬讬专 讚讘注讬 砖讬诇讜讞 讞讜抓 诇讙' 诪讞谞讜转 讚讛讻讬 讗诪专讬' 讛转诐 诪讛 转"诇 诪爪讜专注 诇讬转谉 诇讜 诪讞谞讛 砖诇讬砖讬转 谞专讗讛 诇讬 讚讛讻讬 讘注讬' 诇驻专讜砖讬 讗讚专讘讛 讝讘 讞诪讜专 砖讻谉 注讜砖讛 诪砖讻讘 讜诪讜砖讘 讗诇讗 讘讬诪讬 讞诇讜讟讜 讗讘诇 讘讬诪讬 住驻专讜 讗讬谞讜 注讜砖讛 诪砖讻讘 讜诪讜砖讘 讻讚讻转讘讬' 诇注讬诇 讜诇注讜诇诐 讘讬诪讬 讞诇讜讟讜 讜讘讬诪讬 讛住讙讬专讜 注讜砖讛 诪砖讻讘 讜诪讜砖讘 讜讟讛专 诪驻专讬注讛 讜诪驻专讬诪讛 讚诪注讬拽专' 驻讬专砖 讛诪讜专讛 诪讚诇讗 讻转讬讘 讜讬讟讛专 诇讬砖谞讗 讚诪注讬拽专讗 讛讬讗 讜讛"拽 讜讻讘专 拽讜讚诐 讟讘讬诇讛 讝讜 讛讬讗 讟讛专讜 诪诪拽爪转 讟讜诪讗讛 砖诇 讞讜诪专 诪爪讜专注:





诪讛专砖"讗 - 讞讬讚讜砖讬 讛诇讻讜转

讘讚"讛 讚专讬住转 讛专讙诇 讻讜' 讜诇讗 拽砖讛 讗讛讛讬讗 讚讛转诐 诪驻"讘 讚讘讬爪讛 讚诪砖谞讬 讛转诐 讻讜' 注讻"诇 讻爪"诇 专"诇 诇驻讜诐 讛讱 住讘专讗 讚诪驻诇讙讬谞谉 讘讬谉 砖讜转驻讬谉 诇砖讗专 讗讬谞砖讬 诇讗 拽砖讛 谞诪讬 讗讛讛讬讗 讚讛转诐 驻' 讞"讛 诪讛讛讬讗 讚驻"讘 讚讘讬爪讛 砖诪砖谞讬 讛转诐 驻' 讞"讛 讚讛讛讬讗 讚砖讜转驻讬谉 砖谞讚专讜 讝讛 诪讝讛 讗住讬专讬谉 诇注讜诇诐 讚诇讗 拽驻讚讬 讜诪谞讬 专"讗 讛讬讗 讚讗讜住专 讜讬转讜专 讜讗"讻 诪讗讬 诪拽砖讬谞谉 驻"讘 讚讘讬爪讛 诪讛讛讬讗 讚砖讜转驻讬谉 砖谞讚专讜 讻讜' 讗讛讛讬讗 讚讘砖诇 注讜诇讬 讘讘诇 讜讗讬 讗诪专转 讘讬专讗 讚砖讜转驻讬 讛讜讗 讗诪讗讬 诪讜转专 讛讗 讗讬讻讗 诇讗讜拽诪讗 谞诪讬 讛讛讬讗 讚砖讜转驻讬谉 砖谞讚专讜 讻讜' 讻专"讗 讚讗讜住专 讜讬转讜专 讜讗讛讗 拽讗诪专讬 讚砖驻讬专 驻专讬讱 转诇诪讜讚讗 讚注"讻 诇"驻 专讘谞谉 注诇讬讛 讚专"讗 讗诇讗 讛转诐 讚诪讬讬专讬 讘砖讜转驻讬谉 诪诪砖 讜讛谞讛讜 讜讚讗讬 诇讗 拽驻讚讬 讗讚专讬住转 专讙诇 讻讬讜谉 砖诪讻讬专讬谉 注爪诪谉 讗讘诇 讘讛讱 讚讘讬专讗 讚砖讜转驻讬 讻讬讜谉 讚砖诇 注讜诇讬 讘讘诇 讛讜讗 讛"诇 讝讛 讻砖讗专 讗讬谞砖讬 讚拽驻讚讬 讚诪讜讚讜 讘讬讛 专讘谞谉 讚讗住讜专 讜拽"诇:


讘驻专砖"讬 讘讚"讛 讗转 砖注诇讬讜 讞讬讬讘 讻讜' 诇讻砖讬转讻驻专 讘讛谉 讛讜讬 谞专爪讛 讗讘诇 诪拽诪讬 讻讜' 注讻"诇 讻爪"诇:


讘讚"讛 诪砖讻讘 讻讜' 讜讗诇讜 谞讙注 讘讚讘专 砖讗讬谞讜 诪砖讻讘 讜诪讜砖讘 讗讬谞讜 讗诇讗 专讗砖讜谉 讻讜' 注讻"诇 讻爪"诇:





专砖"砖

专砖"讬 (讘诪砖谞讛 讗') 讚"讛 讚专讬住转 讛专讙诇. 讜讛诪讜讚专 诪讗讻诇 诪讜转专. 讻爪"诇:



专砖"讬 讚"讛 讜讻诇讬诐. 转谞谉 讘讛讚讬讗 讚讗住讜专. 讛讜讗 讘谞讚专讬诐 专驻"讚. 讜注诪砖"讻 砖诐 讘转讜讬"讟 讚"讛 诪拽讜诐 讘住"讚:



转讚"讛 讚专讬住转 讛专讙诇. 讜转讬专抓 专"转 讚讛讻讗 诪讬讬专讬 讘讘拽注讛 讻讜'. 专"诇 讗讘诇 讘讞爪专 砖讜转驻讬 讛讜讗 讚诇"拽 讜砖讗专 讗讬谞砖讬 拽驻讚讬 讜讛讟"讗 专诪讬 讚专"转 讗讛讚讚讬 讚讛转讜住' 讻' 讘砖诪讜 讘谞讚专讬诐 (诪讜 讘) 讚讛讗 讚驻住拽讬谞谉 讛转诐 讻专讗讘"讬 讛讜讗 诪讟注诐 讚讜讬转讜专 诪讜转专 讘诪讜讚专 讛谞讗讛 讜讛转诐 诪转讬专 讗驻讬' 讘讗' 诪谉 讛砖讜拽 砖谞讚专 讛谞讗讛 诪讗' 诪讛谉 讜诇注谞讚"谞 诪诇砖讜谉 专"谞 讗专讘"讗 讘讘"讘 砖诐 讛讻讗 讘讞爪专 讛砖讜转驻讬谉 讚讘讛注诪讚讛 讻讚讬 诇讗 拽驻讚讬 讜诇讗 住讬讬诐 诪诇转 讗讛讚讚讬 讻诪讜 讘专"驻 讛讘讬转 讜讛注诇讬讛 诪砖诪注 讚专"诇 讻讬讜谉 讚讚砖讜转驻讬 讛讬讗 诇讗 拽驻讚讬 讗驻讬' 讗讗讬谞砖 讗讞专讬谞讗 讜讚诇讗 讻驻讬' 讛专砖讘"诐 砖诐 讜谞讻讜谉 讘住"讚 讗讻谉 诇驻讬 讙讬' 讛诪讛专砖"讗 讜驻讬专讜砖讜 讘讚讘专讬讛诐 讛讻讗 诇诪"讻:



转讚"讛 讗讬谉. 讚讻转讬讘 讜讝讘讞转 砖诇诪讬诐 讙讘讬 诪注砖专. 讜讻"讻 讘转注谞讬转 (讬讙 讘) 讜注"砖 讘讛讙讛转 讛讘"讞 讜转诪讜讛 讚讛讗讬 拽专讗 讻转讬讘 讘讛专 注讬讘诇 讗诇讗 讚讙诪专讬谞谉 砖诐 砖诐 注讬' 讝讘讞讬诐 (谞) 讜诪谞讞讜转 (驻讘) 讜讘住驻专讬 驻' 专讗讛 讬诇讬祝 砖诪讞讛 砖诪讞讛 讜讛讟"讗 讛注转讬拽 讚讘专讬讛诐 讗诇 谞讻讜谉 讜讚注 讚讘讝讘讞讬诐 砖诐 驻专砖"讬 讛讗讬 砖诐 讚讙讘讬 诪注砖专 讛讬讬谞讜 讛讗 讚讻转讬讘 讜讗讻诇转 诇驻谞讬 讻讜' 诇砖讻谉 砖诪讜 砖诐 讜讝讛 讻转讬讘 讙讘讬 诪注砖专 讙讜驻讬讛 讜讬讜转专 谞讗讜转 诇驻讬 讛注谞讬谉 拽专讗 讚讜谞转转 讛讻住祝 讻讜' 讜讗讻诇转 砖诐 注讬' 讘诪谞讞讜转 砖诐 讜讘驻讬专讜砖讜:



讘讗"讚 讜讬"诇 讚诪谉 讛讚讬谉 讻讜'. 谞专讗讛 讚讛讬讛 讻转讜讘 讘专"转 讚诪"讛 讜专"诇 讚诪砖讜诐 讛讻讬 讜讛诪注转讬拽 讛砖转讘砖:



讙诪专讗 讛讗 诇注谞讬谉 诪讜"诪 讜住驻讬专转 讝' 讝讜"讝 砖讜讬谉. 砖讬讬专 讘讬讗转 诪讬诐 讞讬讬诐 注讬' 专讬砖 讝讘讬诐:



专砖"讬 讚"讛 诪砖讻讘. 讜讗讬诇讜 谞讙注 讘讚讘专 砖讗讬谞讜 诪讜"诪 讻讜'. 讗驻讬' 讘诪讜"诪 讗诐 诇讗 砖讻讘 讗讜 讬砖讘 讗讜 砖讗"讚 讚讞砖讬讘 讘住驻"讘 讚讝讘讬诐 讗诇讗 砖谞讙注 讘讛诐 诇讘讚 讗讬谞诐 讗诇讗 专讗砖讜谉 讜讘讚讘专 砖讗讬谞讜 诪讜"诪 讗祝 讘砖讻讘 讻讜' 讗讬谞讜 谞注砖讛 讗讛"讟 讗诇讗 专讗砖讜谉 讗诐 谞讙注 讘讜 讜讘诇讗 谞讙注 讟讛讜专 诇讙诪专讬:



专砖"讬 讚"讛 诇讻砖讬驻住讜拽 诪讝讜讘讜. 讜诇讻砖讬转专驻讗 诪爪专注转讜 讬讟讘讜诇 讻讜'. 讛讟"讗 讻"注 砖诇"讬 诇诪讛 讚拽讚拽 诇驻专砖 讻砖讬转专驻讗 讛讗 谞"诪 谞诪讬 讗驻讬' 讟专诐 砖讬转专驻讗 诇注谞讬谉 讻"讞 讘讛讬住讟 讜诇诪讜"诪 注"砖 讗讘诇 讻讘专 诪爪讗谞讜 诇专砖"讬 讘讬讜诪讗 (讜 讘) 讚诪爪讜专注 注讜砖讛 讙"讻 诪讜"诪 诇讟诪讗 讗讚诐 讻讜' 讜注转讜住' 砖诐 讜讻"谞 诪诪砖"讻 讘住诪讜讱 讜讛"讙 讜讛诇讗 讚讬谉 讛讜讗 讗诐 诪讟诪讗 讻讜' 讚讗转讬 诇讗驻讜拽讬 诪讙讬' 讛转讜住' 讘砖诐 讬"住 诪讛 诪爪讜专注 砖讗"诪 诪讜"诪 讻讜' 讜诇注谞讬谉 讟讜诪讗转 讛讬住讟 诪爪讬谞讜 讙"讻 诇讛专诪讘"诐 讘驻讬' 诇讻诇讬诐 驻"讗 诪"讚 砖住讜讘专 讚诪爪讜专注 讙"讻 诪讟诪讗 讛讘讬讗讛讜 讛转讜讬"讟 砖诐 讜讬"诇 讚专砖"讬 讙诐 讛讜讗 住讜讘专 讻谉 讜讗"讻 讻讜讜谞转讜 诪讘讜讗专转 专拽 诪砖"讻 讜讗注"驻 砖爪专讬讱 诇住驻讬专讛 讻讜' 诇注谞讬谉 讗讻讬诇转 拽讚砖讬诐 讻讜' 拽砖讛 讚讛专讬 讟诪讗 讛讜讗 讙"讻 讻砖专抓 讻讚讗讬转讗 讘驻讬"讚 讚谞讙注讬诐 诪"讘 讜专讬砖 讻诇讬诐:



专砖"讬 讚"讛 诪讝讜讘讜. 讜住驻专 砖讗祝 讘砖讘讬诇 诪拽爪转 讝讜讘 讻讜'. 讻"谞 讚爪"诇:



转讚"讛 (讬"住 讚讙专住讬). 讜诪讛 诪爪讜专注 砖讗"诪 诪讜"诪 讻讜'. 拽"诇 诇讙讬' 讝讜 诪讚讜注 诇"拽 谞诪讬 砖讗"诪 讘讛讬住讟 讻讚讗诪专 讘驻住讞讬诐 砖诐 讜讗讜诇讬 讚讘讗诪转 讙专住讬 诇讛 讙"讻:





驻谞讬 讬讛讜砖注

讘转讜住驻讜转 讘讚"讛 讚专讬住转 讛专讙诇 讻讜' 拽砖讛 讚讛讗 讘讞讝拽转 讛讘转讬诐 讻讜' 诪讬讛讜 砖诪注讬谞谉 诇讛 诪讬谞讛 讚讗讚专讬住转 讛专讙诇 拽驻讚讬 注讻"诇. 讜诇注谞"讚 谞专讗讛 讚专砖"讬 谞砖诪专 诪讝讛 讘讚"讛 讛讗 诇讗 拽驻讚讬 讗诪讗讬 讗住讜专 讘诪讜讚专 讛谞讗讛 讜诇讗 讬讚注谞讗 诪讛 讘讗 诇诇诪讚讬谞讜 讘讝讛 讚讛讗 讗诪讜讚专 拽讗讬 讗注"讻 砖讘讗 诇讬讬砖讘 拽讜砖讬转 讛转讜住' 讚讜讚讗讬 诇注谞讬谉 诪讚讬专 谞讻住讬讜 注诇 讞讘讬专讜 讗讬讻讗 诇诪讬诪专 讚讗住讜专 讻讬讜谉 讚讗讬讻讗 讗讬谞砖讬 讚拽驻讚讬 讜讬讻讜诇讬谉 诇诪讞讜转 讘讚讬谉 注诇 讚专讬住转 讛专讙诇 讗注"讙 讚诪讬注讜讟讗 讚诪讬注讜讟讗 讛讜讗 讚拽驻讚讬 讗驻"讛 讛讗 拽讬讬"诇 讚讗讬谉 讛讜诇讻讬谉 讘诪诪讜谉 讗讞专 讛专讜讘 诪砖"讛 讬讻讜诇 诇诪讞讜转 讘讚讬谉 诪砖讗"讻 讘诪转谞讬' 讚讛讻讗 讚讗讬讬专讬 讘诪讜讚专 讛谞讗讛 诪讞讘讬专讜 讜讛诇讛 诇讗 讛讚讬专讜 诪谞讻住讬讜 讜讗"讻 砖驻讬专 讬砖 诇讜诪专 砖诇讗 讛讬讛 讻讜讜谞转 讛谞讜讚专 讗诇讗 注诇 讛谞讗讛 砖讚专讱 讛专讘讛 讘谞讬 讗讚诐 诇讛拽驻讬讚 诪砖讗"讻 注诇 讚专讬住转 讛专讙诇 讚专讜讘讗 讚专讜讘讗 讗讬谉 诪拽驻讬讚讬谉 诇讗 讛讬讛 讘讚注转讜 讻砖谞讚专 诇讛讚讬专 注爪诪讜 诪讚专讬住转 讛专讙诇 讚讘讻讛"讙 讗砖讻讞谉 讟讜讘讗 讘诪住讻转 谞讚专讬诐 讚讘讚注转 讛谞讜讚专 转诇讬讗 诪诇转讗. 讜诇注"讚 诪诪拽讜诪讜 讛讜讗 诪讜讻专注 讚讛讗 诇注谞讬谉 讜讬转讜专 讚诇专讘谞谉 诪讜转专 讘诪讜讚专 讛谞讗讛 讜诇讻讗讜专讛 讛讚讘专 驻砖讜讟 讚讗诐 讬砖 诪讬 砖讗讬谞讜 专讜爪讛 诇讜讜转专 讻诇讜诐 讗讬谉 讛诇讛 讬讻讜诇 诇讛讜爪讬讗 诪诪谞讜 讘讚讬谉 讜讗驻"讛 诪讜转专 讻讬讜谉 讚专讜讘讗 讚专讜讘讗 讗讬谉 诪拽驻讬讚讬谉 讜讛"谞 讚讻讜讜转讬讛 讻谉 谞"诇 讘讻讜讜谞转 专砖"讬:


讘讙诪专讗 诪谞讛"诪 讚转谞讜 专讘谞谉 专' 住讬诪讗讬 讗讜诪专 讻讜' 讗讬诪专 砖转讬诐 诇讟讜诪讗讛 讜诇讗 诇拽专讘谉 砖诇砖 诇拽专讘谉 讜诇讗 诇讟讜诪讗讛 讻讜'. 讜讬砖 诇转诪讜讛 诪讗讬 住"讚 诇讜诪专 讻谉 讜诪讗讬 住讘专讗 讛讬讗 讝讜 讜讘砖诇诪讗 讘住诪讜讱 诇注谞讬谉 拽专讘谉 讚诪拽砖讛 谞诪讬 讘讻讛"讙 讬砖 诇讜诪专 诪砖讜诐 讚讜讻驻专 诇驻谞讬 讛' 诪讝讜讘讜 诪砖诪注 诇讛讚讬讗 诪拽爪转 讝讜讘讜 讚讛讬讬谞讜 讝讘 讘注诇 砖转讬 专讗讬讜转 砖讛讜讗 诪拽爪转 讝讘 诪砖"讛 诪拽砖讛 砖驻讬专 讻讬讜谉 讚诪讝讜讘讜 诪讬讬转专 诇讬讛 讚讗讬 住"讚 讚讻诇 讝讘 诪讬讬转讬 讻驻专讛 诇讬砖转讜拽 拽专讗 诪讝讜讘讜 讻讚诪住拽讬谞谉 诇拽诪谉 讗注"讻 讚诇讚专砖讗 讗转讬 讗"讻 诪砖诪注 诇讛讚讬讗 砖讘讗 诇讜诪专 讚讚讜拽讗 诪拽爪转 讝讘 砖讛讜讗 讘注诇 讘' 专讗讬讜转 诪讬讬转讬 讻驻专讛 讜诇讗 讘注诇 讙' 专讗讬讜转 讚驻讟讜专 讜讻讬讜谉 讚讙讝讬专转 讛讻转讜讘 讛讜讗 转讜 诇讬讻讗 诇诪讬驻专讱 讜讛专讘讛 诪爪讬谞讜 讻讬讜爪讗 讘讝讛 讚谞讙注 讛驻讱 诇讘谉 讛讜讗 住讬诪谉 讟讜诪讗讛 讜驻专讞 讘讻讜诇讜 讟讛讜专 讜讛专讘讛 讻讬讜爪讗 讘讝讛 讜讗讛讗 诪住讬拽 砖驻讬专 讻讬讜谉 讚注讚 砖诇讗 专讗讛 砖诇砖 专讗讛 砖转讬诐 诇讬转 诇谉 诇讗讜拽诪讬 讚专砖讗 讚诪讝讜讘讜 诇诪拽爪转 讝讘 讚讜拽讗 谞讙讚 讛住讘专讗 讗诇讗 诪拽讬讬诪讬谞谉 砖驻讬专 讚专砖讗 讚诪拽爪转 讝讘 讗讬驻讻讗 讚讜拽讗 讘注诇 讙' 专讗讬讜转 讻讬讜谉 讚讛讻讬 诪住转讘专 讟驻讬 诪砖讗"讻 讛讻讗 诇注谞讬谉 讟讜诪讗讛 讛拽讜砖讬讗 讘诪拽讜诪讛 诪讛讬讻讬 转讬转讬 谞讗诪专 讚讘注诇 讘' 专讗讬讜转 讬讛讗 讟诪讗 讜讘注诇 讙' 专讗讬讜转 讟讛讜专 讜讗驻"讛 诪讬讬转讬 拽专讘谉 讜讝讛 转讬诪讗 讙讚讜诇 讜讛谞诇注"讚 讘讝讛 讚诇注谞讬谉 讟讬驻转 讛讝讬讘讛 讙讜驻讗 讗讬讬专讬 讚诪讛讗讬 拽专讗 讚讝讜讘讜 讟诪讗 讚专砖讬谞谉 砖讘讗 诇诇诪讚 注诇 讛讝讜讘 注爪诪讜 砖诪讟诪讗 讘诪砖讗 讻讚讗讬转讗 讘谞讚讛 讚祝 诇"讚 讜诇"讛 讜讘讛讗 讜讚讗讬 讗讬讻讗 住讘专讗 诇诪讬诪专 讚讚讜拽讗 讘注诇 砖转讬 专讗讬讜转 诪讟诪讗 讛讝讜讘 注爪诪讜 讘诪砖讗 讻讬讜谉 讚讗讬讻讗 拽"讜 诇讗讞专讬诐 讙讜专诐 讟讜诪讗讛 诇注爪诪讜 诇讗 讻"砖 诪砖讗"讻 讘专讗讬讛 砖诇讬砖讬转 砖讻讘专 讛讜讗 讟诪讗 讜讗讬谉 讝讜 讛讟讬驻讛 讙讜专诪转 诇讜 讟讜诪讗讛 讻诇诇 讗讬讻讗 诇诪讬诪专 讚讛讟讬驻讛 讗讬谞讛 诪讟诪讗 讘诪砖讗 讻讚讗诪专讬谞谉 讛转诐 诇注谞讬谉 讝讘 诪爪讜专注 注"砖 讻谞"诇 谞讻讜谉 讜讚讜"拽:


讘诪砖谞讛 讗讬谉 讘讬谉 住驻专讬诐 诇转驻讬诇讬谉 讜诪讝讜讝讜转 讗诇讗 砖讛住驻专讬诐 谞讻转讘讬谉 讘讻诇 诇砖讜谉 讻讜' 专砖讘"讙 讗讜诪专 讗祝 讘住驻专讬诐 诇讗 讛转讬专讜 讻讜'. 讜讬砖 诇讚拽讚拽 讘诪讗讬 拽诪讬驻诇讙讬 讚诇讬讻讗 诇诪讬诪专 讚砖讬讬讱 讛讗讬 驻诇讜讙转讗 讗讬 讻诇 讛转讜专讛 讘诇讛"拽 谞讗诪专讛 讗讜 讘讻诇 诇砖讜谉 讚住讜讙讬讬谉 诇讗 诪砖诪注 讛讻讬 讜诇驻讬 诪讛 砖谞专讗讛 诪驻专砖"讬 讜转讜住' 讘专讬砖 驻' 讛拽讜专讗 诇诪驻专注 诪砖诪注 讚驻诇讜讙转讗 讚讛转诐 讗讬 讘诇砖讜谉 讛拽讚砖 谞讗诪专讛 诇讗 谞驻拽讗 诪讬谞讬讛 诪讬讚讬 诇注谞讬谉 讛讻转讬讘讛 讗诇讗 诇注谞讬谉 讛拽专讬讗讛 讜讛讻讬 诪住转讘专 讚诇讻讗讜专讛 诇讬讻讗 诪讗谉 讚驻诇讬讙 讚注讬拽专 转讜专讛 砖讻转讘 诪砖讛 谞讻转讘讛 讘诇砖讜谉 讛拽讚砖. 诇讻讱 谞专讗讛 讚讟注诪讗 讚专砖讘"讙 讻讬讜谉 讚砖谞讬 诇讬讛 讘讬谉 诇砖讜谉 讬讜谞讬转 诇砖讗专 诇砖讜谞讜转 讻讚诪驻专砖 专讘讬 讬讜讞谞谉 诇拽诪谉 讟注诪讗 诪讚讻转讬讘 讬驻转 讗诇拽讬诐 诇讬驻转 讗"讻 诪诪讬诇讗 诪砖诪注 讚砖讗专 诇砖讜谞讜转 讗住讜专讬谉 诪砖讗"讻 诇专讘谞谉 讚诇讗 讚专砖讬 讛讗讬 拽专讗 讚讬驻转 诇讛讻讬 讗"讻 转讜 诇讬讻讗 砖讜诐 拽专讗 诇讗住讜专 砖讗专 诇砖讜谞讜转 讜诪诪讬诇讗 讚砖专讜 讚讚讜拽讗 讘转驻讬诇讬谉 讜诪讝讜讝讜转 讗住讜专讬谉 讚讻转讬讘 讜讛讬讜 讜讘诪讙诇讛 讚讻转讬讘 讻讻转讘诐 讜讻诇砖讜谞诐 诪砖讗"讻 讘住驻专讬诐 讜诇拽诪谉 讗讘讗专 讬讜转专:


讘转讜住' 讜注讚 砖讬讻转讜讘 讗砖讜专讬转 诇拽诪谉 诪讜拽讬 诇讛 讘诪讙讬诇讛 讜拽砖讛 讚讛讗 讗诪专讬谞谉 讘驻"讘 讙讬驻讟讬转 诇讙讬驻讟讬诐 讻讜' 注讻"诇. 讜诇讻讗讜专讛 诇砖讜谞诐 转诪讜讛 诪讗讬 注谞讬谉 拽讜砖讬讗 讝讜 诇讛讻讗 讚诇拽诪谉 讛讜"诇 诇讗拽砖讜讬讬 讜谞专讗讛 讘讻讜讜谞转诐 诇讻讗讜专讛 诪讚诪讜拽诪讬谞谉 诇拽诪谉 讘诪讙讬诇讛 讗注"讙 讚讻砖专 讘讙讬驻讟讬转 诇讙讬驻讟讬诐 讗"讻 注"讻 讚讟讜诪讗转 讬讚讬诐 诇讗 转诇讬讗 讘讛讻讬 讗诇讗 讚讞讻诪讬诐 诇讗 讙讝专讜 讟讜诪讗转 讬讚讬诐 讗诇讗 讻砖谞讻转讘讜 讻讚讬谉 注讬拽专 讻转讬讘转谉 诇讻转讞诇讛 讜讛讬讬谞讜 讗砖讜专讬转 讜讗"讻 诪讗讬 诪拽砖讛 讛讻讗 诪注讬拽专讗 讚诇注讜诇诐 讚住驻专讬诐 讻砖讬专讬谉 诇讻转讜讘 讘讻诇 诇砖讜谉 讜诇讬讻讗 讗讬住讜专讗 讗讘诇 诪"诪 讻讬讜谉 讚诇讻"注 注讬拽专 讻转讬讘转谉 讘诇讛"拽 讜讻转讘 讗砖讜专讬转 讻讚驻专讬砖讬转 诪砖"讛 诇讗 讙讝专讜 讟讜诪讗转 讬讚讬诐 讜注"讝 诪转专爪讬谉 讛转讜住' 讚讜讚讗讬 诇拽诪谉 讚诪讜拽诪讬谞谉 诇讛 讻专砖讘"讙 讻诪"砖 讛转讜住驻讜转 诇拽诪谉 讗"讻 诇讚讬讚讬讛 讻讬讜谉 讚讗讬讻讗 讗讬住讜专讗 诇砖讗讬谞谉 诪讻讬专讬谉 讘讛 诇讗 讙讝专讜 注诇讬讛诐 讟讜诪讗转 讬讚讬诐 诪砖讗"讻 讛讻讗 诇诪讗讬 讚拽住"讚 诇讗讜拽诪讗 讻专讘谞谉 讚诪转谞讬转讬谉 砖讛转讬专讜 诇讻转讜讘 诇讻转讞讬诇讛 讗"讻 诪拽砖讛 砖驻讬专 讗诪讗讬 讗讬谉 诪讟诪讗讬谉 讛讬讚讬诐 讜注讬讬谉 讘讝讛 讘讞讬讚讜砖讬 讛专"谉 讝"诇 专"驻 讻诇 讻转讘讬 讘砖诐 讛专讗讘"讚 讝"诇 诪讬讛讜 讘诪讗讬 讚诪砖诪注 讛讻讗 诪讚讘专讬 讛转讜住' 讘驻砖讬讟讜转 讚诇专砖讘"讙 谞诪讬 诪讜转专 讘诪讙讬诇讛 讘讙讬驻讟讬转 诇讙讬驻讟讬诐 讗讬谉 讻谉 讚注转 讛专砖讘"讗 讝"诇 讘讞讬讚讜砖讬讜 诇拽诪谉 驻"讘 讜注讬讬谉 讘转讜住驻讜转 讬"讟 诇拽诪谉 驻"讘 讜讘住诪讜讱 讗讘讗专 讘讗专讬讻讜转 讗讬"讛:





砖注专讬 转讜专转 讘讘诇

(讞 讗 专砖"讬) 讚"讛 讜诇讻砖讬驻住讜拽 讜讻讜' 讜诇讻砖讬转专驻讗 诪爪专注转讜 讬讟讘讜诇 诪讬讚 讜讻讜'.鈥斪ぷ� 诪爪专讬讱 专砖"讬 讗祝 专驻讜讗转 爪专注转讜; 讗讘诇 讘谞讚讛 (诇讝 讗) 讻转讘, 讚诪讬讚 讻砖转讟讛专 诪讝讜讘讛 讜转讟讘讜诇 讜转讘讬讗 拽专讘谉 转讟讛专 诪诇讟诪讗 讗转 讘讜注诇讛 注"讻. 讛专讬 砖诇讗 讛讝讻讬专 专驻讜讗转 爪专注转讜, 讜讻谉 注讬拽专 (注讬' 驻住讞' 住讝 讘). 讗诇讗 砖讬砖 诇讚拽讚拽 注诇 专砖"讬 砖诐: 诪驻谞讬 诪讛 诪爪专讬讱 讛讘讗转 拽专讘谉 讻讚讬 诇讟讛专 讗转 讘讜注诇讛, 砖讛专讬 讗讬谉 讛拽专讘谉 诪注讻讘. 讜讻谉 拽砖讛 诇讛讬驻讱. 讚讻砖讛讬讗 诪爪讜专注转 讗讬谞讛 讬讻讜诇讛 诇砖诇讜讞 拽专讘谞讜转讬讛, 讻讚讗讬转讗 讘诪讜"拽 讟讜 住注"讘 讜讘专诪讘"诐 住讜驻"讘 诪讛诇' 讘讬讗转 诪拽讚砖.

